title: Euroopan Grand Prix 2007

text: Ennen kilpailua järjestetyissä aika-ajoissa Hamilton ajoi ulos Michael Schumacherin mukaan nimetyssä S-mutkassa , ja oli vähällä ettei päässyt osallistumaan koko kilpailuun . Lopulta hän sai lääkäreiltä luvan lähteä mukaan kilpailuun, mutta lähtöruuduksi tuli 10, hänen lyhyen uransa sen astisesti huonoin . Ulosajo johtui huonosta renkaankiinnityksestä ja sitä seuranneesta rengasrikosta. Mutteri oli löysällä myös toisen McLaren-kuskin, Fernando Alonson autossa, mutta hän välttyi ongelmilta.


title: Euroopan Grand Prix 2007

text: Kilpailun voitti lopulta Alonso. Palkintojenjaossa Schumacher jakoi ironisesti valmistajien voittopokaalin Ron Dennisille, jonka tallin kanssa hän joutui kovasti taistelemaan kuljettajauransa aikana.


title: Euroopan Grand Prix 2007

text: Kilpailussa alkoi sataa jo lämmittelykierroksella, joka kuitenkin saatiin vietyä kuivana läpi. Startissa paalupaikalta lähtenyt Kimi Räikkönen piti sijoituksensa, mutta hänen takaansa lähtenyt Felipe Massa ohitti toisena kilpailuun lähteneen Fernando Alonson. Toisessa mutkassa molemmat BMW Sauberit kolaroivat keskenään, mutta pääsivät jatkamaan kilpailua . Heikki Kovalainen käytti lähdön hienosti hyödykseen ja nousi seitsemännestä ruudusta neljänneksi. Taempaa lähteneillä Hamiltonilla ja Nico Rosbergilla oli vaikeuksia ensimmäisessä mutkassa.


title: Euroopan Grand Prix 2007

text: Sade yltyi ensimmäisellä kierroksella niin pahasti, että lähes kaikkien kuljettajien oli pakko tulla vaihtamaan sadekelin renkaat autoihin. Myös kärkipaikalla ajanut Räikkönen oli tulossa varikolle, mutta lipesi varikkosuoralta takaisin ajoradalle ja joutui jatkamaan radalla vielä kierroksen verran . Räikkönen kärsi lipeämisestä huomattavasti kun sade vain yltyi, jopa niin paljon että viimeisestä ruudusta debyyttikilpailuunsa lähtenyt Spyker-kuljettaja Markus Winkelhock ohitti hänet ja nousi kilpailun johtoon. Winkelhock oli käynyt vaihtamassa sadekelin renkaat autoonsa jo lämmittelykierroksella.


title: Euroopan Grand Prix 2007

text: Räikkönen vaihtoi sadekelin renkaisiin heti seuraavalla kierroksella pudoten seitsemänneksi ja lähes minuutin päähän Winkelhockista. Toisena ollut Massakin oli jäänyt saksalaisesta yli puoli minuuttia. Kolmannella kierroksella radan ensimmäiseen mutkaan oli kehittynyt valtava vesilammikko, josta ulos radalta lipesivät Jenson Button, Lewis Hamilton, Adrian Sutil, Nico Rosberg, Scott Speed ja Vitantonio Liuzzi. Myös Takuma Satō pyörähti ensimmäisessä mutkassa, mutta pääsi jatkamaan kilpailua. Nosturi, johon Liuzzi pyörähtäessään osui kevyesti, tuotiin lopulta radalle, mutta ainoa ulosajanut auto joka nostettiin oli Hamiltonin McLaren. Muiden moottorit olivat sammuneet tai kuljettajat olivat sammuttaneet ne. Hamilton pääsi näin ollen jatkamaan kisaa, mutta oli jäänyt kärjelle yli kierroksella. Äärimmäisen huonon sään ja ulosajojen vuoksi turva-auto, johon Liuzzi myös oli vähällä osua, tuotiin radalle ja kierrosta myöhemmin koko kilpailu keskeytettiin neljän kierroksen jälkeen. Tilanne oli kahdeksan kärjen osalta seuraava: Markus Winkelhock, Felipe Massa, Fernando Alonso, Mark Webber, David Coulthard, Heikki Kovalainen, Kimi Räikkönen ja Alexander Wurz.


title: Euroopan Grand Prix 2007

text: 20 minuuttia kilpailun keskeytyksen jälkeen startti uusittiin ja siihen lähdettiin turva-auton takaa sään ollessa jälleen aurinkoinen, mutta puoli tuntia myöhemmin luvattiin uudestaan sadetta. Winkelhock lähti paalulta ja Hamilton viimeiseltä, 17. sijalta. Aikaisemmin keskeyttäneet eivät päässeet mukaan uusintalähtöön. Turva-auton takana ajettiin ensimmäiset kaksi kierrosta, joiden jälkeen päästiin aloittamaan varsinainen kilpailu. Massa ja Alonso ohittivat heti Winkelhockin, joka oli pudonnut seuraavalle kierrokselle lähdettäessä jo sijalle 8 ja sitä seuraavalle sijalle 14. Hamilton lähti uusintastarttiin kuivan kelin renkailla, ajellen hitaita kierrosaikoja radan ollessa vielä märkä. Kovalainen ja Räikkönen taistelivat pitkään viidennestä sijasta. Suomussalmelainen onnistui kuitenkin peittämään maamiehensä jokaisen ohitusyrityksen, pysyen edellä aina varikkokäynneille asti.


title: Euroopan Grand Prix 2007

text: Räikkönen tuli ensimmäisenä miehenä kärjessä ajaneista kuljettajista vaihtamaan kuivan kelin renkaat kierroksella 11. Viimeisenä ajanut Hamilton käytti jo hyödykseen renkaitaan ja ajoi kilpailun nopeimman kierroksen. Räikkösen taktiikka onnistui hyvin sillä kun kaikki muut David Coulthardia ja Nick Heidfeldia lukuun ottamatta kävivät hakemassa kuivan kelin renkaat, suomalainen nousi viidenneksi. Edellä mainittujen tultua vaihtamaan seuraavalla kierroksella renkaansa, Räikkönen nousi kolmanneksi Massan ja Alonson taakse. Kovalainen putosi varikkokäyntien myötä Wurzin taakse kuudenneksi. Winkelhockin kilpailu päättyi puolestaan hydrauliikan pettämiseen kierroksella 14 .


title: Euroopan Grand Prix 2007

text: Hamilton takoi joukon hännillä kilpailun nopeimpia kierroksia. Kovalainen puolestaan ohitti Wurzin ja Nick Heidfeld Ralf Schumacherin. Jälkimmäisenä mainittujen tapauksessa Schumacher sai osuman Heidfeldin vasemmasta eturenkaasta ja joutui keskeyttämään. Takuma Satōn kilpailu päättyi puolestaan hydrauliikkavikaan kierroksella 20. Keskeytysten myötä Hamilton nousi kilpailussa sijalle 14.


title: Euroopan Grand Prix 2007

text: Kierroksella 24. Räikkönen oli ajanut Alonson kiinni, samalla kun Hamilton ajoi jälleen kilpailun nopeimman kierroksen, jonka kärjessä ajanut Massa oli kaksi kierrosta aiemmin ottanut nimiinsä. Kierroksilla 27-41 käytiin kilpailun ensimmäinen varikkoruljanssi. Kolmantena ajaneen Räikkösen Ferrariin iski hydrauliikkaongelma aivan kuin Satōlla ja Winkelhockilla . Auto pysähtyi lopulta varikkosuoralle ja Räikkönen palasi varikkopilttuuseensa.


title: Euroopan Grand Prix 2007

text: Varikkokäyntien jälkeen tilanne näytti seuraavalta: Massa, Alonso, Webber, Wurz, Kovalainen. Kierroksella 50 sade alkoi uudestaan ja kolmea kierrosta myöhemmin kaikki kilpailussa mukana olleet olivat jo käyneet vaihtamassa renkaansa. Alonso pääsi seitsemän kierrosta ennen maalia aivan Massan kantaan ja ohitti tämän autojen osuttua kevyesti toisiinsa viidenneksi viimeisellä kierroksella. Sade taukosi lopulta kaksi kierrosta ennen maalia, eikä tilanne muuttunut ennen kuin Hamilton onnistui ohittamaan Fisichellan nousten sijalle 9. Alonso voitti kilpailun 8,1 sekunnilla ennen Massaa. Kolmanneksi tullut Webber oli jäänyt jo yli minuutin Alonsosta. Wurz oli neljäs ja vasta ruudusta 20 kilpailuun lähtenyt Coulthard hienosti viides. Loput pistesijat menivät Heidfeldille, Kubicalle ja Kovalaiselle, joka varikkokäyntien takia putosi kahdeksanneksi.


title: Euroopan Grand Prix 2007

text: Kilpailun jälkeen, hieman ennen palkintojen jakoa käytiin espanjan kielellä sanasota Alonson ja Massan välillä johtuen kilpailun ratkaisseesta ohituksesta. Alonso oli tyytymätön Massan ajolinjoista jotka johtivat lopulta pieneen yhteenottoon.


title: David Nykl

text: David Nykl (s. 7. helmikuuta 1967, Praha, Tšekkoslovakia) on tšekkiläis-kanadalainen näyttelijä. Nykl syntyi Prahassa, mutta jo vuonna 1968 neuvostoliittolaisten sotilaiden marssittua Tšekkoslovakiaan Prahan keväänä Nyklin perhe muutti Kanadaan ja asettui asumaan Victorian kaupunkiin Brittiläiseen Kolumbiaan. Nykl opiskeli myöhemmin Brittiläisen Kolumbian yliopistossa vapaita taiteita


title: David Nykl

text: Nykl on esiintynyt etenkin Vancouverissa ja Prahassa lukuisissa teatteri-, elokuva- ja televisioproduktioissa. Hän on toiminut myös teatteri- ja elokuvatuottajana, ja vuonna 1994 hän perusti yhdessä kahden ystävänsä kanssa teatteriryhmän nimeltä Prague's Misery Loves Company Theatre.


title: David Nykl

text: Vuodesta 2004 lähtien Nykl on esittänyt tšekkiläistä Radek Zelenkaa scifi-sarjassa "Stargate Atlantis". Hän haki koekuvauksissa sarjaan venäläisen hahmon rooliin, mutta sai myöhemmin kuulla ettei ollut pelkästään saanut roolia vaan että hänen hahmostaan oli vieläpä tehty tšekkiläinen hänen omia sukujuuriaan kunnioittaen. Zelenkan hahmo puhuu toisinaan sarjassa äidinkieltään tšekkiä, ja nämä kohtaukset ovat suosittuja sarjan tšekkiläisten katsojien keskuudessa.


title: David Nykl

text: Nykl puhuu sujuvasti englantia, tšekkiä, ranskaa ja espanjaa.


title: Unkarin Grand Prix 2007

text: Unkarin Grand Prix 2007 (virallisesti Formula 1 Agip Magyar Nagydíj 2007) oli Formula 1 -kauden 2007 yhdestoista osakilpailu, joka ajettiin 5. elokuuta 2007 Hungaroringin moottoriradalla Unkarissa. Kilpailun voitti McLarenin Lewis Hamilton, jolle voitto oli kauden kolmas.


title: Unkarin Grand Prix 2007

text: Aika-ajossa nähtiin erikoinen tilanne McLarenin varikkopilttuussa, kun Hamilton ja Alonso tulivat samaan aikaan tankkaukseen ja renkaidenvaihtoon. Alonso ensimmäisenä. Kun Alonson piti lähteä, ei hän lähtenytkään,vaan jäi paikalleen ja lähti reilusti myöhemmin. Alonso menetti näin paalupaikkansa, koska hänen katsottiin hidastaneen, ettei Hamilton pääsisi aikakierrokselle. Hamilton siis sai paalupaikan aika-ajoissa ajalla 1:19.781, hän jätti toiseksi tullutta Nick Heidfeldiä 0,478 sekuntia. Kolmanteen ruutuun ajoi Kimi Räikkönen ajalla 1:20.410.Hamilton johti kilpailua alusta loppuun ja nappasi kauden kolmannen voittonsa ennen Kimi Räikköstä. Kolmanneksi sijoittui Nick Heidfeld jääden Hamiltonista 43,129 sekuntia.


title: Sari Mällinen

text: Sari Mällinen (s. 12. heinäkuuta 1962 Oulu) on suomalainen näyttelijä, joka on esiintynyt useiden KOM-teatterin produktioiden lisäksi monissa elokuvissa. Sari Mällinen on naimisissa näyttelijä ja ohjaaja Erkki Saarelan kanssa.


title: Sari Mällinen

text: Mällinen on opiskellut Teatterikorkeakoulussa.


title: Lassen Volcanicin kansallispuisto

text: Lassen Volcanicin kansallispuisto () on yhdysvaltalainen, 9. kesäkuuta vuonna 1916 perustettu kansallispuisto. Se sijaitsee Yhdysvaltain Kalifornian osavaltiossa. Kansallispuisto ulottuu 429 km² laajuiselle alueelle, ja sitä hallinnoi Yhdysvaltain National Park Service. Puiston kuuluisin nähtävyys on alueella sijaitseva tulivuori Lassen Peak.


title: Lassen Volcanicin kansallispuisto

text: Alkuperäisamerikkalaiset heimot asuttivat nykyisen Lassenin kansallispuiston aluetta ennen eurooppalaisten uudisasukkaiden saapumista alueelle. Lassenissa elivät muun muassa Maidu-, Atsugewi-, Yana- ja Yahi-intiaaniheimot. Maidut asuttivat itä- ja eteläalueita, Atsugewit pohjoisia seutuja. Yanat ja Yahit elivät länsialueilla. Heimot tiesivät Lassen Peak -vuoren olevan "täynnä tulta", eli olevan vulkaanisesti aktiivinen, ja uskoivat sen jonakin päivänä purkautuvan.


title: Lassen Volcanicin kansallispuisto

text: Metsästäjä Peter Skene Ogdenin oletetaan olleen yksi ensimmäisiä eurooppalaisia Lassenin alueella. Hän saapui alueelle 1800-luvulla. Hänen jälkeensä tuli useita muitakin, jotka antoivat jokainen uuden nimen nykyiselle Lassen Peakille. Aikanaan enemmänkin eurooppalaisia saapui Lasseniin. He tosin käyttivät aluetta vain läpikulkureittinä matkallaan Kalifornian hedelmällisempään Sacramento Valleyyn. Eräs uudisasukkaiden oppaana toimiva mies oli tanskalainen Peter Lassen, joka oli jo pitkään tutkinut Lassenia ympäröiviä seutuja ja tunsi ne tarpeeksi hyvin voidakseen opastaa ihmisryhmiä alueen läpi. Lassen Peak ja kansallispuisto nimettiin myöhemmin hänen mukaansa.


title: Lassen Volcanicin kansallispuisto

text:
1840-luvun loppupuolella alkanut kultaryntäys aiheutti paljon vahinkoa muun Kalifornian luonnolle ja eläimistölle, mutta syrjäinen Lassen ei siitä kärsinyt. Esimerkiksi kaivostoiminnasta tuli kuitenkin alueen tärkeä tulonlähde karjankasvatuksen ja puunhakkuun lisäksi. 1860-luvulla Lassenin geologisia ilmiöitä alettiin tarkemmin tutkia; muun muassa metsästäjä Kendall Vanhook Bumpass tutki alueen suurinta tuliperäistä ilmiötä, joukkoa kuumia lähteitä ja kuumia muta-altaita, joka sai sittemmin nimekseen Bumpassin helvetti (). Nimen kerrotaan johtuneen siitä, että sen löytäjä Kendall Bumpass sattui loukkaamaan jalkansa aluetta tutkiessaan, ja palattuaan retkeltään hän tästä ärtyneenä kuvaili ystävilleen paikkaa "helvetiksi".
Lassenia alettiin ensin suojella Lassen Peakin metsiensuojelualueena (). Vuonna 1907 presidentti Theodore Roosevelt julisti Lassen Peakin Yhdysvaltain kansalliseksi suojelumonumentiksi. Suojelumonumentti ei vielä silloin käsittänyt koko nykyisen kansallispuiston aluetta. Toinen alueelle perustettu suojelumonumentti suojeli Cinder Conea, vulkaanista tuhkakartiota. Vuonna 1916 nämä kaksi suojelumonumenttia ja niiden lähialueet yhdistettiin ja kohotettiin kansallispuiston asemaan.


title: Lassen Volcanicin kansallispuisto

text: Vuosina 1914–1921 Lassen Peak-tulivuori purkautui muutaman kerran. Purkauksen seurauksena maanpinnalle nousi laavaa ja tuhkaa. Ne tuhosivat useita Lassenin rakennuksia. Tulivuorta on siitä lähtien tarkkailtu. Vuoden 1980 St. Helens -tulivuoren purkautuminen tehosti valvontaa entisestään Lasseninkin alueella.


title: Lassen Volcanicin kansallispuisto

text: Plioseenikaudella Sierra Nevadan vuoriston kohoaminen ja alueen vulkaaninen toiminta nostattivat yhdessä "laharin", pyroklastisen virran, joka muodosti lopulta niin sanotun Tuscanin muodostelman. Nykyään muodotelma ei ole näkyvissä missään puiston osassa, sillä se jää hieman maanpinnan alle. Plioseenikaudella syntyi useita "laavakenttiä", kun basalttiset laavavirrat peittivät alueita. Myöhäisellä plioseenikaudella ja pleistoseenikaudella basalttinen laava-alue peittyi andesiittisella laavalla. Andesiittilaava peitti lisäksi puiston lounaisalueen, ja pitkään puisto olikin kuin yksi suuri laavakenttä. Nykyisen puiston itäpuolella basalttinen laava purkautui ja muodosti matalia kukkuloita, jotka myöhemmin eroosion johdosta kuluivat lähes olemattomiin.


title: Lassen Volcanicin kansallispuisto

text: Lassen Volcanic sijaitsee heinäaron ja vuoriston havumetsän kasvillisuusvyöhykkeellä. Kansallispuiston kasveihin kuuluvat muun muassa lukuiset villikukat kuten orvokit, lupiinit ja iirikset. Alueella kasvaa lisäksi lukuisia havupuita. Esimerkiksi harmaapihdat, ponderosa- ja jeffreynmännyt viihtyvät hyvin Lassenissa. Muitakin pihtalajeja on tavattu etenkin puiston korkeammilta seuduilta. Alueelta löytyy myös sianpuolukan eri lajeja, karviaisia ja "Ceanothus"-suvun pensaita.


title: Lassen Volcanicin kansallispuisto

text: Lassenin kansallispuistossa on melko rikas eläimistö. Alueella elää sekä matelijoita ja lintuja että pieniä ja suuria nisäkkäitä. Lassenin matelijoihin kuuluu muun muassa muutama käärmelaji, linnuista esimerkkeinä ovat amerikanhuuhkaja, tikka ja samettinärhi. Muun muassa oravat, maaoravat, jänikset ja haisunäädät kuuluvat alueen pieniin nisäkkäisiin. Suurempiin nisäkkäisiin lukeutuvat esimerkiksi ketut, hirvieläimet ja puumat, joista jälkimmäistä tavataan tosin alueelta harvemmin.


title: Walter Wanderley

text: Walter Wanderley (12. toukokuuta 1932 Recife, Brasilia – 4. syyskuuta 1986 San Francisco, Kalifornia, Yhdysvallat) oli brasilialainen bossa nova -muusikko ja Hammond-urkuri. Wanderley tunnetaan parhaiten yhteistyöstään laulaja Astrud Gilberton ja tämän aviomiehen kitaristi João Gilberton kanssa. Kolmikko levytti Verve-levy-yhtiölle vuonna 1966 bossa novaa Yhdysvalloissa laajemmin tunnetuksi tehneen levyn "A Certain Smile, a Certain Sadness".


title: Walter Wanderley

text: Wanderley oli erittäin tuottelias artisti: hän julkaisi yhteensä 46 sooloalbumia urallaan. Lisäksi hän toimi jo ennen läpimurtoaan lukemattomilla bossa nova -levytyksillä studiomuusikkona. Wanderleyn soololevyistä "Rain Forest" myi platinaa Yhdysvalloissa.


title: Messier 84

text: Messier 84 (tunnetaan myös nimillä "M84" ja "NGC 4374") on linssimäinen galaksi Neitsyen tähdistössä. M84 sijaitsee tiiviin Neitsyen galaksiklusterin keskiosissa.


title: Messier 84

text: Radiohavainnoista ja Hubblen ottamista kuvista ilmenee kaksi poispäin galaksin keskustasta suuntautuvaa materiasuihkua. On myös havaittu kaasukiekon ja tähtien pyörivän nopeasti galaksin keskustan ympäri. Nämä havainnot kertovat supermassiivisesta mustasta aukosta, jolla on massaa noin 2 miljardin auringon massan verran, galaksin ytimessä.


title: Messier 84

text: M84:ssä on havaittu kaksi supernovaa, SN 1957 ja SN 1991bg.


title: Leonard Warren

text: Leonard Warren (21. huhtikuuta 1911 – 4. maaliskuuta 1960) oli yhdysvaltalainen baritoni.


title: Leonard Warren

text: Warren syntyi New Yorkissa venäläisille vanhemmille. Hän teki monta vuotta töitä Metropolitan-oopperassa, jonka kanssa hän debytoi 1930-luvun lopulla. Lisäksi hän lauloi mm. La Scalassa ja teki kiertueen Neuvostoliitossa.


title: Leonard Warren

text: Vaikka Warren esitti mm. Georges Bizet'n, Ruggero Leoncavallon ja Giacomo Puccinin tuotantoa, hänet muistetaan ennen kaikkea Giuseppe Verdin oopperoiden baritoniroolien tulkitsijana.


title: Leonard Warren

text: Warren kuoli 48-vuotiaana sairauskohtaukseen kesken Verdin oopperan "Kohtalon voima" esityksen Metropolitan-oopperassa.


title: Parkitseminen

text: Parkitseminen on nahan käsittelyn eräs työvaihe.


title: Parkitseminen

text: Parkitsemisen tarkoituksena on tehdä herkästi pilaantuvasta, lämpöä huonosti kestävästä vuodasta säilyvä, lämpöä kestävä, hyvin muokkautuva ja miltei ikuinen raaka-aine moniin eri käyttötarkoituksiin.


title: Parkitseminen

text: Parkkinahka valmistetaan usein naudasta. Ensimmäinen vaihe on raakavuodan hankkiminen teurastamolta. Liotuksen ja karvanpoiston jälkeen vuodat vielä puhdistetaan aluskudoksesta. Sitten vuodat parkitaan ja tästä lähtien materiaalia kutsutaan parkkinahaksi (esim. poroparkki).


title: Parkitseminen

text: Poroparkki on nimitys parkitulle poronnahalle. Sitä käytetään pääasiassa vaatteiden valmistukseen, mutta sitä käytetään paljon myös lappilaisissa käyttöesineissä.


title: Lempäälän Kisa (jääkiekko)

text: Lempäälän Kisa (LeKi) on lempääläläinen monilajiseura, jonka jääkiekkojaosto eriytyi omaksi seurakseen vuonna 2017. Seuran edustusjoukkue pelaa Suomen toiseksi korkeimmalla sarjatasolla Mestiksessä ja sen taustalla on junioritoiminnasta erillinen oma osakeyhtiönsä. Lempäälän Kisa pelaa kotiottelunsa Masku Areenalla Hakkarissa.


title: Lempäälän Kisa (jääkiekko)

text: LeKi nousi Suomi-sarjasta Mestikseen vuonna 2007. Joukkueen päävalmentajana toimii Marko Keskinen ja managerina Tuukka Suoniemi. Ensimmäisellä Mestis-kaudellaan LeKi oli viides, mutta putosi jo puolivälierissä. Toisella kaudellaan joukkue oli kahdeksas, mutta tie tyssäsi taas puolivälieriin. Kolmannella kaudellaan LeKi oli runkosarjassa kolmas ja sijoittui lopulta neljänneksi voitettuaan TUTO:n pudotuspelien ensimmäisellä kierroksella. Neljännellä kaudellaan LeKi oli runkosarjan kuudes, mutta putosi jälleen puolivälierissä. LeKi saa käyttöönsä vuosittain jonkin verran liigapelaajia, koska sillä on yhteistyösopimus Ilveksen ja Tapparan kanssa. Viidennellä kaudella LeKi jäi runkosarjassa toiseksi viimeiseksi ja hävisi playout-ottelusarjan Peliitoille. Kausi päättyi karsintasarjaan, jonka LeKi voitti varmistaen Mestis-paikkansa kaudelle 2012–2013.


title: Lempäälän Kisa (jääkiekko)

text: Muokkaa kokoonpanoaJoukkueen peliasu jäljittelee NHL:ssä pelaavan Columbus Blue Jacketsin peliasua. Myös Mestiksessä pelaavan SaPKon peliasu on lähes identtinen.


title: Beren (käskynhaltija)

text: Beren on fiktiivinen henkilö J. R. R. Tolkienin luomassa Keski-Maassa. Hän oli Gondorin 19. käskynhaltija. Beren seurasi isäänsä Egalmothia tämän kuoltua vuonna 2743 Kolmatta Aikaa.


title: Beren (käskynhaltija)

text: Beren käytti suuren osan hallintokauttaan taistellen Umbarin merirosvoja vastaan etelä-Gondorissa ja Dol Amrothin prinssi Amrothos tapettiin vuonna 2746 KA. Pitkän Talven aikana Rohanin kimppuun hyökättiin, mutta molempien kansakuntien ollessa hyökkäyksen alaisena samanaikaisesti kumpikaan ei kyennyt auttamaan toista. Täten kun Saruman yllättäen ilmestyi ja pyysi lupaa sijoittua Rautapihaan Beren antoi hänelle avaimet Orthanciin mielellään.


title: Beren (käskynhaltija)

text: Bereniä seurasi hänen poikansa Beregond vuonna 2763 KA.


title: Conor Murphy

text: Conor Murphy (s. 10. heinäkuuta 1963 Newry) on Sinn Féinin Newryn vaalipiirin edustaja parlamentissa ja täten myös Northern Ireland Assemblyn jäsen. Murphy on kuitenkin kieltäytynyt paikastaan Ison-Britannian ylähuoneessa puolueen yhteisen linjan vuoksi.


title: Conor Murphy

text: Murphy asuu Camloughissa, Armaghin kreivikunnassa ja opiskeli St. Colmanin Collegessa Newryssä ja Queen's University of Belfastissa (QUB). Vuonna 1982 hän liittyi IRA:han nälkälakkojen aikaan. Samana vuonna hänet tuomittiin viideksi vuodeksi vankilaan IRA:n jäsenyytensä takia sekä räjähteiden hallussapidosta.


title: Conor Murphy

text: Vuosien 1989 ja 1997 välillä Murphy oli Sinn Féinin kunnallisvaltuutettu Newryn ja Mournen paikallishallinnossa Etelä-Armaghissa.


title: Conor Murphy

text: Vuonna 1998 Murphy valittiin Northern Ireland Assemblyn jäseneksi puolueensa toisena edustajana Newrystä ja 2001 Armaghista Westminsteriin jääden toiseksi Sosiaalidemokraattisen työväenpuolueen (SDLP) Seamus Mallonille. Murphy äänestettiin uudestaan kahden puoluetoverinsa kanssa Assemblyyn 2003. Kun Mallon päätti jättää osallistumatta parlamenttivaaleihin 2005, Murphystä tuli ehdoton suosikki. Murphy valittiin parlamenttiin 5. toukokuuta 2005.


title: Conor Murphy

text: Syksyllä 2005 Murphy aiheutti hämminkiä sanomalla Britannian konservatiivipuolueen konferenssissa ettei katunut vuoden 1984 Brightonin pommi-iskua, jossa kuoli viisi ihmistä.


title: Sarka (kangas)

text: Sarka on karstalangasta tehty tiivis huopamaiseksi vanutettu villakangas. Se oli 1800-luvulle asti yleinen kansanpukujen materiaali, eli sitä käytettiin talonpoikaisväestön arkivaatetuksessa. Nykyisin sarkakangasta käytetään lähinnä perinteisemmissä metsästysasuissa.


title: Sarka (kangas)

text: Sarkakankaasta valmistetut puvut kuuluivat pitkään osaksi useiden asevoimien vaatetusta niin lämpiminä taistelupukineina, kuin edustavina univormuinakin. Puolustusvoimien talvivaatetukseen sarkapuku kuului osittain vielä 90-luvulla. Nykyisin sarkapuvut ovat sotilaskäytössä ympäri maailmaa lähinnä edustavampina virkapukuina.


title: Ville Mönkkönen

text: Ville Mönkkonen (s. 1983) on suomalainen peliohjelmoija ja taidemaalari. Suomessa Mönkkönen tunnetaan parhaiten Ekapelin pääkehittäjänä.


title: Ville Mönkkönen

text: Ville Mönkkösen pelien aiheet vaihtelevat fantasiasta sci-fiin. Kaikissa peleissä on käytetty Mönkkösen itse tekemää taidetta. Mönkkösen erityispiirre on halu olla yhteydessä pelaajakuntaan. Hänen kaksi ensimmäistä peliään olivat suomenkielisiä mutta myöhemmät julkaistiin englanniksi. Vuonna 2010 Opetus- ja kulttuuriministeriö myönsi Mönkköselle Sammon Tekijät -palkinnon.


title: Dimetyylisulfidi

text: Dimetyylisulfidi on orgaaninen yhdiste (sulfidi), joka on normaaliolosuhteissa olomuodoltaan väritöntä nestettä, jolla on tunnusomainen epämiellyttävä haju. Se on yksinkertaisin tioeetteri, eli yhdiste, jossa eetterin hapen tilalla on rikki. Sen kemiallinen kaava on CHS ja rakennekaava on CHSCH. Dimetyylisulfidista käytetään myös nimityksiä "tiobismetaani" ja "metyylisulfidi". Dimetyylisulfidia vapautuu pieniä määriä esimerkiksi kaalia ja maissia keitettäessä.


title: Dimetyylisulfidi

text: Dimetyylisulfidin moolimassa on 62,1 g/mol, sulamispiste -98 °C, kiehumispiste 37,3 °C, suhteellinen tiheys 0,85 g/cm (vesi = 1,0 g/cm), leimahduspiste -49 °C, itsesyttymislämpötila 205 °C ja CAS-numero 75-18-3. Dimetyylisulfidi ei liukene veteen.


title: Dimetyylisulfidi

text: Dimetyylisulfidi on yleisin ilmakehään haihtuva eloperäinen rikkiyhdiste. Valtamerissä sitä vapauttaa kasviplankton. Se hapettuu erilaisiksi rikkiyhdisteiksi, kuten rikkidioksidi, dimetyylisulfoksidi, dimetyylisulfoni, metaanisulfonihappo ja rikkihappo. Ilmakehässä rikkihappo muodostaa aerosolin, joka toimii pilvien muodostumisen ytimenä. Dimetyylisulfidi vaikuttaa siten viilentävästi maapallon ilmastoon.


title: Dimetyylisulfidi

text: Dimeetyylisulfidi omaa kaalimaisen hajun, joka pitoisuuden noustessa muuttuu hyvin vastenmieliseksi. Kynnys haistamiseen ihmisillä on 0.02−0.1 ppm. DMS on vetysulfidin, metaanitiolin ja dimetyylidisulfidin kanssa mätänemisen, sekä sulfaattisellunkeiton tunnusomaisen hajun komponentti.


title: Dimetyylisulfidi

text: Dimetyylisulfidi on tulenarkaa ja ärsyttää silmiä ja ihoa.


title: Luttelgeest

text: Luttelgeest on asutuskeskus Flevolandin provinssissa, Alankomaissa. Luttelgeest on osa Noordoostpolderin kuntaa. Vuonna 2006 Luttelgeestissä oli 2 230 asukasta, joista naisia oli 1 020 ja miehiä 1 210.


title: Luttelgeest

text: Luttelgeest sijaitsee noin kymmenen kilometriä koilliseen kunnan keskuksesta, Emmeloordista. Linnuntietä Luttelgeestistä on matkaa Blankenhamiin 3,8 km, Kuinreen 3,9 km, Marknesseen 3,9 km, Ossenzijliin 7,1 km, Slijkenburgiin 7,4 km, Schoterzijliin 7,7 km ja Spangaan 8,1 km.


title: Luttelgeest

text: Rakennettua aluetta Luttelgeestissä oli vuonna 2001 0,16 neliökilometriä ja alue sisälsi 278 asuntoa.


title: Bagnolet

text: Bagnolet on Ranskan kunta Pariisin itäisellä esikaupunkialueella. Se sijaitsee 5,2 kilometrin päässä Pariisin keskustasta.


title: Bagnolet

text:
Bagnolet’ssa asuu noin 35 900 asukasta. Kuuluisa Bois de Vincennes -puisto sijaitsee Bagnolet’n lähellä.
Bagnolet’ssa on yksi metroasema.


title: Bagnolet

text: Bagnolet’n naapurikuntia ovat lännessä Pariisi, pohjoisessa Les Lilas ja Romainville sekä idässä Montreuil.


title: Karjalan kirjonta

text: Karjalainen kirjonta on etupistokirjontaa eli luotosompelua. Se levisi Karjalaan Venäjän kautta luultavasti keskiajan lopulla. Karjalainen kirjonta tehdään tyypillisesti punaisella langalla valkoiselle tai mustalle kankaalle tai valkoisella langalla punaiselle kankaalle. Yleisimpiä karjalan kirjonnan aiheita ovat kasvi- ja kukka-aiheet, sekä niiden väliin sijoitetut riikinkukot, elämänpuut, taruolennot sekä ihmiskuvat. Kangas on yleensä pellava- tai puuvillakangasta, josta voidaan helposti havaita loimi- ja kudelankojen lukumäärä. Tiheäkudoksisissa kankaissa voidaan käyttää harvasidoksista apukangasta työn helpottamiseksi.


title: Karjalan kirjonta

text: "Käspaikka" lienee tunnetuin tekstiili, jota on koristeltu karjalaisella kirjonnalla. Käspaikka on pitkä ja kapea pyyheliina. Sen koristeluun on käytetty muitakin tekniikoita kuin etupistokirjontaa.


title: Win-t

text: Win-T eli Warfighter Information Network – Tactical on Yhdysvaltojen armeijan kehittämä sotilasverkko jolla eri kulkuneuvot, pääasiassa helikopterit ja hävittäjät voidaan reaaliaikaisesti liittää samaan verkkoon.


title: Win-t

text: Marraskuussa 2005 WIN-T läpäisi ensimmäiset suunnitelmatarkastukset ja hieman myöhemmin rakennettiin toimiva prototyyppi. Kehitystyö on lähestymässä loppuaan ja ensimmäiset kyseisellä teknologialla varustetut kulkuneuvot otetaan käyttöön vuoden 2008 aikana. Kehitystyö on tähän mennessä maksanut n. 10 miljardia dollaria.


title: Win-t

text: Perustan verkolle luovat maatukiasemat ja itse kulkuneuvot jotka muodostavat soluverkon. Verkkoon on mahdollista liittää tarpeen mukaan myös satelliitteja. Verkkoon voidaan lisätä myös muita kiinteitä asemia kuten tulenjohto ja ilmatorjunta, jolloin kaikki informaatio, jota verkon alueella on saatavissa, voidaan jakaa myös kaikille sitä tarvitseville tarpeen mukaan.


title: Win-t

text: Verkko osaa itse automaattisesti korjata itsensä ja muotoutua tarpeen vaatiessa uudelleen, esimerkiksi laajentaa solujen kantamaa lisäämällä lähetystehoa, tai jos soluverkko jakautuu taistelutilanteessa kahtia, voidaan se yhdistää automaattisesti satelliittien välityksellä.


title: Win-t

text: Verkko tukee tietojen synkronointia, VoIP:ia,QoS:sia ja IPv4 over IPv6:sta. Win-T toimii kenttäsovelluksena GIG:lle eli Global Information Gridille. Win-T pystyy 64-512kb/s nopeuksiin riippuen etäisyyksistä ja linkitettyjen kulkuneuvojen määrästä.


title: Win-t

text: Defence Update


title: Ylli

text: Ylli on 30 metriä pitkä entinen teräsproomu, joka on tehty vuonna 1907 rakennetun matkustajahöyrylaiva Ylä-Keiteleen rungosta 1950-luvulla. Aluksen kotisatama on Keitele-järven rannassa Viitasaarella.


title: Ylli

text: Liikenteestä vuonna 1948 poistettu S/S Ylä-Keitele siirtyi vuonna 1951 Viitasaaren Höyrylaiva Osakeyhtiöltä Osuusliike Sisämaan (SOK) omistukseen yhdessä maa-alueen ja varastorakennuksen kanssa. Osuusliike myi ensiksi laivan irtaimiston huutokaupalla ja myöhemmin vuonna 1953 itse laivan. Ylä-Keiteleen uudeksi omistajaksi tuli viitasaarelainen yhtiö Haapaniemen Saha E. Saraste.


title: Ylli

text: Ylä-Keiteleen hyttirakenteet purettiin Suolahdessa vuonna 1954, ja laivasta poistettiin höyrykone ja kattila. Kone myytiin Alajärven Sahalle, jossa sitä käytettiin sähkögeneraattorin pyörittämiseen. 1970-luvulla höyrykone myytiin romuksi. Kattila romutettiin jo laivasta poistettaessa.


title: Ylli

text: Ylä-Keiteleen muutostyö proomuksi jatkui Viitasaarella, ja alus valmistui kesäkuussa 1958, jolloin se telakoitiin Suolahdessa, maalattiin, katsastettiin ja otettiin liikenteeseen. Aluksen perään rakennettiin korkea ohjailuhytti. Aluksen uusi nimi "Ylli" oli lyhenne nimestä Ylä-Keitele. Tätä lyhennettä olivat lapset käyttäneet jo 1910-luvulla.


title: Ylli

text: Yllin palvelu proomuna jäi lyhyeksi, sillä vuonna 1964 proomuliikenne loppui VR:n purettua Suolahdessa olleen proomujen lastauspaikan sen tilalle rakennetun nippunosturin tieltä. Viimeinen puutavarakuorma Yllillä kuljetettiin kesäkuussa 1964.


title: Ylli

text: Vuoden 1964 jälkeen Ylli jäi rappeutumaan ja upposi lopulta. Vuonna 1991 se nostettiin pintaan ja hinattiin Äänekoskelle telakoitavaksi. Aluksen pohja paikattiin ja maalattiin. Vuoden 1991 jälkeen Yllin kunnostaminen on jatkunut.


title: Rutten

text: Rutten on asutuskeskus Flevolandin provinssissa Alankomaissa. Rutten on osa Noordoostpolderin kuntaa. Vuonna 2006 Ruttenissa oli 1 750 asukasta, joista naisia oli 840 ja miehiä 910.


title: Rutten

text: Rutten sijaitsee kahdeksan kilometriä luoteeseen kunnan keskuksesta, Emmeloordista. Linnuntietä Ruttenista on matkaa Creiliin 4,3 km, Bantiin 5 km, Lemmeriin 5,7 km, Eestergaan 7,7 km, Tacozijliin 8,1 km, Oosterzeehen 8,1 km ja Gietersebrugiin 8,7 km.


title: Rutten

text: Rakennettua aluetta Ruttenissa oli vuonna 2001 0,2 neliökilometriä ja alue sisälsi 292 asuntoa.


title: Blue Öyster Cult (albumi)

text: Blue Öyster Cult on samannimisen yhtyeen ensimmäinen albumi vuodelta 1972. Vaikka albumi ei ollut ilmestyessään suuri kaupallinen menestys, se sai hyviä arvosteluja kriitikoilta ja sisälsi myöhemmin tunnetuiksi nousseita kappaleita kuten ”Cities On Flame with Rock and Roll”, ”Stairway to the Stars” ja ”Before the Kiss (A Redcap)”, jotka ovat pysyneet näihin päiviin asti yhtyeen soittolistassa.


title: Blue Öyster Cult (albumi)

text: Yhtyeen esiaste Soft White Underbelly oli perustettu New Yorkissa vuonna 1967. Mukana varsinaisesta tunnetuksi tulleesta kokoonpanosta olivat tuolloin kitaristi Donald Roeser, rumpali Albert Bouchard ja kosketinsoittaja-kitaristi Allen Lanier. Manageriksi yhtyeelle tuli rock-toimittaja/tuottaja/lyyrikko Sandy Pearlman, joka alkoi hoitaa yhtyeen asioita yhdessä ystävänsä, toimittaja/sanoittaja Richard Meltzerin kanssa. Yhtyeen musiikki oli alun perin The Doors -henkistä, länsirannikon psykedeelisestä soundista vaikutteita ottavaa rockia. Elektra-levy-yhtiö kiinnostui yhtyeestä ja tarjosi sille levytyssopimuksen, mutta nauhoituksista huolimatta albumia ei julkaistu ja yhtiö tiputti yhtyeen listoiltaan. Vokalisti-kitaristi Eric Bloomin tultua mukaan vuonna 1969 suunta muuttui enemmän perus-rockiin ja kokoonpanon nimi vaihtui Oaxacan kautta Stalk Forrest Group-nimiseksi. Kokoonpano vakiintui vuonna 1970 kun basistiksi tuli Albert Bouchardin veli Joe Bouchard ja seuraavana vuonna yhtye sai lopulta levytyssopimuksen Columbia Recordsilta. Yhtiön tuottaja Murray Krugman oli etsiskellyt Black Sabbath -tyylistä yhtyettä ja näki yhtyeessä nämä mahdollisuudet. Nimi tosin vaihtui vielä kerran, tällä kertaa Sandy Pearlmanin ehdotuksesta Blue Öyster Cultiksi.


title: Blue Öyster Cult (albumi)

text: Albumi nauhoitettiin lokakuussa 1971 David Lucasin Warehouse-studioilla New Yorkissa. Lucas oli nauhoittanut yhtyeen demon, jolla se sai sopimuksen Columbialta. Albumin tuottajina toimivat Murray Krugman, Sandy Pearlman ja Lucas. Kappaleet ovat pääosin yhtyeen jäsenten säveltämiä yhdessä Pearlmanin ja Richard Meltzerin kanssa. Sanoituksellisesti kappaleet keskittyvät populaarikulttuurin eri ilmiöihin, yhtyeelle tyypillisiksi tuleviin tieteis-aiheisiin sekä muihin "salaperäisiin" ilmiöihin. Musiikillinen suuntaus on hard- ja heavy rockissa sekä vaikutteita on havaittavissa myös psykedelisestä ja blues-vaikutteisesta rockista.


title: Blue Öyster Cult (albumi)

text: Avauskappaleena on nopeatempoinen hard rock-kappale "Transmaniacon MC", joka viittaa moottoripyöräjengeihin (MC = motorcycle club). Kappaleessa sivutaan kuuluisaa vuoden 1969 Altamontin ilmaisfestivaalia, jossa Hell's Angels -ryhmä käyttäytyi väkivaltaisesti yleisöä kohti.


title: Blue Öyster Cult (albumi)

text: Southern rock-henkinen, erikoisesti nimetty "I'm on the Lamb, But I Ain't No Sheep", kertoo ilmeisesti Kanadan ratsupoliiseista, tosin sanoituksesta löytyy viitteitä myös sadomasokismiin. Musiikillisesti kappaleen riffi pohjautuu Jimi Hendrixin "Hey Joe"-kappaleen kitarakuvioon. Kappale nauhoitettiin uudestaan erilaisella sovituksella ja "The Red & The Black"-nimisenä seuraavalle "Tyranny and Mutation"-albumille. Yhtye esitti kappaletta jo vuonna 1969, kun se toimi vielä Soft White Underbelly-nimisenä.


title: Blue Öyster Cult (albumi)

text: "Then Came the Last Days of May" on Donald Roeserin säveltämä ja laulama blues-henkinen balladi. Sanoitus perustuu tositapahtumaan, jossa kolmea opiskelijaa ammuttiin huumekaupan yhteydessä Tucsonissa.


title: Blue Öyster Cult (albumi)

text: "Stairway to the Stars" on nopeatempoinen hard rock-kappale "Transmaniacon MC":n tyyliin ja viittaa ilmeisesti rock-tähteyteen ja sen lieve-ilmiöihin. Kappaleesta tuli myöhemmin avausnumero yhtyeen konsertteihin.


title: Blue Öyster Cult (albumi)

text: Sitä seuraava "Before the Kiss (A Redcap)" (alun perin nimeltään "Conry's Bar") perustuu tositapahtumaan Conry's Bar-nimisessä baarissa, jossa kappaleen sanoittaja Sandy Pearlman todisti tapahtumaa, jossa barbituraatti (a redcap) vaihtoi omistajaa suudelman välityksellä. Musiikillisesti kappale kulkee raskaan riffin ja tuplakitaroinnin myötä sisältäen "humppa"-henkisen väliosan.


title: Blue Öyster Cult (albumi)

text: Joe Bouchardin "Screams" on psykedelis-vaikutteinen ja "hämärä"-tunnelmallinen ja Bouchardin mukaan kappale kertoo hänen muutostaan New Yorkiin ja liittymisestään rock-yhtyeeseen.


title: Blue Öyster Cult (albumi)

text: Samaa linjaa jatkaa The Doors-henkinen "She's as Beautiful as a Foot". Kappaleen alkuperäinen nimi oli ollut "He's as Beautiful as a Foot" ja sen on kerrottu kertovan yhtyeen alkuaikojen laulajasta Les Braunsteinista, joka tosin on kiistänyt tämän.


title: Blue Öyster Cult (albumi)

text: "Cities on Flame with Rock and Roll" on vuosien aikana kohonnut yhtyeen tunnushymniksi ja yhdeksi sen suurimmista klassikoista. Kappaleen laulajan Albert Bouchardin mukaan sen inspiraationa ovat olleet etenkin Black Sabbathin "The Wizard" -kappale (samanhenkinen pääriffi), MC5:n "Motor City is Burning" (sanat) ja King Crimsonin "21th Century Schizoid Man" (rakenne). Kappaleen alkuperäinen nimi oli ollut "Siren Singalong".


title: Blue Öyster Cult (albumi)

text: Yhtyeen ja Pearlmanin säveltämä "Workshop of the Telescopes" on keskitempoinen hard rock-kappale, jonka tähtitiede-aiheiset sanat viittavat ilmeisesti Pearlmanin "Imaginos"-teokseen ja ihmiskunnan tutkimiseen.


title: Blue Öyster Cult (albumi)

text: Albumin päättää kevyempi, country-henkinen "Redeemed", jonka sanoitti ja möi yhtyeelle laulaja-lauluntekijä Harry Farcas. Kappaleen alkuperäinen nimi oli "Sir Rastus Bear".


title: Blue Öyster Cult (albumi)

text: Vuoden 2001 remasteroidussa CD-versiossa on neljä bonus-kappaletta, jotka ovat peräisin vuonna 1969 Columbia-yhtiölle tehdystä demosta, jonka yhtiö kuitenkin tuolloin vielä hylkäsi.


title: Blue Öyster Cult (albumi)

text: "Blue Öyster Cult" julkaistiin tammikuussa 1972. Kannessa on mustavalkoinen maalaus avaruudessa olevasta "huoneistosta" ja kuvassa näkyy myös yhtyeen symboliksi muodostunut koukun ja ristin, eli Kronoksen, symboli. Kannen suunnitteli Bill Gawlick. Singlenä julkaistiin kappale "Cities on Flame with Rock and Roll", joka sai jonkin verran soittoaikaa New Yorkin radioasemilla. Albumin myötä yhtye pääsi kiertueelle isompien artistien, kuten Alice Cooper, The Byrds ja Mahavishnu Orchestra, kanssa.


title: Blue Öyster Cult (albumi)

text: Albumi ja single eivät menestyneet listoilla kovinkaan vahvasti, mutta kriitikot ottivat albumin positiivisesti vastaan: Rolling Stone-lehden Lester Bangs kirjoitti yhtyeen olevan "New Yorkin ensimmäinen kunnolla rokkaava ryhmä" ja ennusti yhtyeelle pitkää uraa. Circus-lehti nimesi albumin "ehkäpä 1970-luvun parhaaksi levyksi" ja Village Voicen Robert Christgau sanoi albumin olevan "tiukin ja musikaalisin paketti sitten The Whon "Who's Next"-albumin.


title: Blue Öyster Cult (albumi)

text: Myös nykypäivän kriitikot arvostavat albumia; Allmusic-sivuston arvostelija kehuu yhtyeen aikaansaamaa, tarvittaessa "kolmen kitaran voimaa" ja onnistuneita sanoituksia ja riffejä. Sputnik Music-sivuston kriitikko puolestaan sanoo albumia "hienoksi debyytiksi Amerikan Black Sabbathilta" ja internet-kriitikko Mark Prindle kehuu albumin "siistejä riffejä ja epätodellisia sanoituksia".


title: Tollebeek

text: Tollebeek on asutuskeskus Flevolandin provinssissa, Alankomaissa. Tollebeek on osa Noordoostpolderin kuntaa. Vuonna 2006 Tollebeekissä oli 1 900 asukasta, joista naisia oli 890 ja miehiä 1 010. Asukkaista 28 prosenttia oli 0–15-vuotiaita, 11 % 15–25-vuotiaita, 32 % 25–45-vuotiaita, 19 % 45–65-vuotiaita ja loput 9 % yli 65-vuotiaita.


title: Tollebeek

text: Tollebeek sijaitsee noin kahdeksan kilometriä lounaaseen kunnan keskuksesta, Emmeloordista. Linnuntietä Tollebeekistä on matkaa Espeliin 4,3 km ja Nageleen 5 km.


title: Tollebeek

text: Rakennettua aluetta kylässä oli vuonna 2001 0,33 neliökilometriä ja se sisälsi 440 asuntoa.


title: Tollebeek

text: Tollebeek ja belgialainen Tollembeek tekevät yhteistyötä keskenään.


title: Tyranny and Mutation

text: Tyranny and Mutation (levyn kannessa "THE BLVE ÖYSTER CVLT: TYRANNY AND MVTATION") on Blue Öyster Cult-yhtyeen toinen studioalbumi. Albumilla yhtyeen musiikki muuntui ensialbumin monipuolisemmasta linjasta enemmän hard / heavy rock-painotteiseksi.


title: Tyranny and Mutation

text: Yhtyeen debyyttialbumin julkaisun jälkeen BÖC kiersi ahkerasti lämmitellen isompia artisteja ja luoden samalla mainetta hienona liveyhtyeenä. Tulevan albumin materiaali sävellettiinkin pääosin tien päällä. Siinä missä ensialbumilla oli vielä kuultavissa vaikutteita yhtyeen juurilta 1960-luvun psykedelis-voittoisesta suuntauksesta, oli uusi materiaali selkeästi raskaampaa ja heavy rock-vaikutteista. Näin yhtye lunasti Columbia Recordsin toiveita, joka halusi BÖC:n olevan "Amerikan vastaus Black Sabbathille".


title: Tyranny and Mutation

text: Albumin tuottivat yhtyeen manageri Sandy Pearlman ja Columbian tuottaja Murray Krugman. Pearlman on myös sanoittanut useita albumin kappaleita ja myös yhtyeen lähipiiriin kuulunut Richard Meltzer sekä runoilija-muusikko Patti Smith vierailevat sanoittajina. Smith seurusteli 1970-luvulla yhtyeen kitaristi-kosketinsoittaja Allen Lanierin kanssa. Sanoitukset käsittelevät yhtyeelle tyypillisesti "mystisiä ja salaperäisiä" ilmiöitä, ja näiden teemojen myötä yhtyeen musiikkia alettiin sanomaan "älylliseksi heavy metaliksi". Yhtyeen jäsenistä varsinkin rumpali Albert Bouchard on ollut tekemässä useita albumin kappaleista. Albumilla kappaleet tulevat ilman varsinaisia taukoja.


title: Tyranny and Mutation

text: Albumin avaa "The Red & The Black", joka on uudelleenversiointi ensialbumin "I'm on the Lamb, But I Ain't No Sheep"-kappaleesta. Sanat ovat samat, mutta musiikillisesti kappale on nopeatempoisempi kulkien suoraviivaisen riffin myötä. Riffin inspiraationa on sanottu olevan Captain Beefheartin "Out of the Frying Pan and Into the Fire"-kappale.


title: Tyranny and Mutation

text: Seuraava "O.D.'d on Life Itself" kulkee perus-rock'n'roll-vaikutteisen kitarakuvion ja hammond-urkujen säestämänä. Säkeistöt menevät välillä hieman "hämärätunnelmallisempien" kitara- ja basso-kuvioiden myötä. Kappale kertoo sen sanoittajan Sandy Pearlmanin tapaamasta naisesta joka hänen mukaansa "oli täynnä itseään".


title: Tyranny and Mutation

text: Suoraviivaista nopeaa heavy rockia edustaa basisti Joe Bouchardin laulama ja säveltämä "Hot Rails to Hell", kun taas sitä seuraava "7 Screaming Diz-Busters" on pitkä ja hieman proge-vaikutteinen kappale tahtilajin muutoksineen. Kappaleen erikoinen nimi viittaa tiettävästi itsetyydytykseen. Kappaleessa olevassa vokalisti-kitaristi Eric Bloomin puheosuudessa viitataan myös Luciferiin.


title: Tyranny and Mutation

text: "Baby Ice Dog", jonka ovat säveltäneet rumpali Albert Bouchard, Bloom ja Patti Smith, jatkaa hard rock-painotteista linjaa. Sen inspiraationa on ollut Blues Project-yhtyeen "I Can't Keep from Crying"-kappale. Albumin balladi-osastoa edustaa Bouchardin veljesten sävellys "Wings Wetted Down", jonka Joe Bouchard laulaa yhdessä Bloomin kanssa. Kappaleen sanoituksen inspiraationa ovat olleet chileläisen Nobel-voittajan, runoilija Pablo Nerudan runokirjat.


title: Tyranny and Mutation

text: Kitaristi Donald Roeserin laulama ja yhdessä Bloomin ja Meltzerin kanssa säveltämä "Teen Archer" jatkaa albumin hard rock-linjaa ja se sisältää hyvin The Doors-tyylisen urkusoolon Allen Lanierilta. Albumin päättää hieman synkkätunnelmallinen ja raskas, mystisesti nimetty "Mistress Of The Salmon Salt (Quicklime Girl)".


title: Tyranny and Mutation

text: Vuoden 2001 remasteroitu painos sisältää neljä bonus-kappaletta. "Cities on Flame"-kappaleen liveversio on vuodelta 1972 ja se on julkaistu alun perin vain radio-asemille tarkoitetulla "The BOC Bootleg EP"-nimisellä vinyylillä. "Buck's Boogie"-kappale on tämän levyn studio-sessioista ylijäänyt kappale ja "7 Screaming Diz-Busters" ja "O.D.'d on Life Itself"-kappaleet on nauhoitettu livenä vuonna 1975 ja alun perin julkaistu yhtyeen sisäpiirille tehdyssä "Live in the West"-bootleg-nauhassa.


title: Tyranny and Mutation

text: Albumin nimeksi piti alun perin tulla "The Red and The Black" sen avauskappaleen mukaan. Lopulta nimi kuitenkin muutettiin ja albumin sisäpussista löytyy lyhyt "Tyranny and Mutation"-niminen runo, jossa viitataan albumin kappaleisiin. Albumin puolet kuitenkin nimettiin "The Black" ja "The Red"-nimien mukaan. Albumin kansi on ainoa, jossa yhtye on nimellä "THE" Blue Öyster Cult. Kansitaide jatkaa pääosin mustavalkoista linjaa, etukannessa on kuva rakennelmasta, joka sijaitseen mustavalko-ruudullisessa ja spiraalimaisessa huoneessa, ja sen päällä on yhtyeen kronos-symboli. Albumin sisäpussissa on kuva yhtyeestä konserttilavalla.


title: Tyranny and Mutation

text: Albumi julkaistiin helmikuussa 1973. Singlenä albumilta julkaistiin kappale "Hot Rails to Hell" b-puolenaan "7 Screaming Diz-Busters". Edeltäjänsä tapaan albumi ei ollut kaupallinen menestys ja listasijoitus jäi alhaiseksi (US 122.). Kriitikot puolestaan ottivat albumin hyvin vastaan: Rolling Stone-lehden Gordon Fletcher kehui albumia ja nosti yhtyeen yhdeksi "Amerikan parhaista bändeistä" ja myös Village Voice-lehden Robert Christgau ylisti albumin "tyrmääviä ja ylinopeita kitarakoukkuja". Kiertueiden myötä myös yhtyeen fanipohja alkoi laajentua ja yhtyettä alettiin "Tyranny and Mutation"-albumin perusteella pitämään ensimmäisenä "todellisena" amerikkalaisena heavy metal -yhtyeenä.


title: Osnabrückin junaturma

text: Osnabrückin junaturma on vuonna 1918 Saksassa tapahtunut junaonnettomuus, jossa menehtyi 31 ihmistä ja 66 loukkaantui. Onnettomuudessa kuolleista 12 oli suomalaisia jääkäreitä.


title: Osnabrückin junaturma

text: 15. tammikuuta 1918, siis hieman yli kuukautta ennen Jääkäripataljoona 27:n pääjoukon paluuta Suomeen, joukko työlomalle matkalla olevia jääkäreitä matkusti Lockstedtin leiriltä Kölniin. Heitä kuljettanut juna joutui radalla olleen esteen vuoksi pysähtymään Ostercappelnin ja Bohmten asemien välille lähellä Osnabrückin kaupunkia. Pysähtyneeseen junaan törmäsi Hampurista lähtenyt D-pikajuna.


title: Osnabrückin junaturma

text:
Suomalaisista jääkäreistä saivat onnettomuudessa surmansa:
Surmansa saaneet haudattiin Osnabrückin hautausmaalle.
Kolme jääkäriä loukkaantui, he olivat Kustaa Paavali Ylimäki, Kalle Heikki Mykkänen ja Paavo Einar Pantzar, lisäksi jääkäri Toivo Aleksander Piipponen "koki vaikean hermojärkytyksen". Onnettomuus koettiin erityisen järkyttävänä siksi, että sen uhriluku oli suurempi kuin pataljoonan kokemat rintamatappiot.


title: Kai Korte

text:
Kai Valter Korte (23. lokakuuta 1922 Hämeenlinna – 10. joulukuuta 1992 Helsinki) oli oikeuskanslerina vuonna 1986 eläkkeelle jäänyt virkamies, joka toimi myös oikeusministeriön kansliapäällikkönä ja lainvalmisteluosaston päällikkönä. Korte työskenteli Rautatiehallituksessa 1947–1951 ja Suomen Lakimiesliiton asiamiehenä vuosina 1951–1955.
Kortteen puoliso oli vuodesta 1950 taidehistorioitsija, professori Salme Sarajas-Korte. Lakitieteen lisensiaatin tutkinnon Korte suoritti vuonna 1961. Varatuomarin arvo hänelle oli myönnetty vuonna 1950.


title: Kai Korte

text: Urallaan oikeusministeriössä Korte toimi nuorempana hallitussihteerinä 1956–1958, vanhempana hallitussihteerinä 1955–1956 (vt.) ja 1958–1960, hallitusneuvoksena 1960–1974, lainvalmisteluosaston päällikkönä 1964–1971 ja kansliapäällikkönä 1971–1982. Vuosina 1955–1956 hän työskenteli sihteerinä professori Veli Merikosken johtamassa komiteassa, jonka tehtävänä oli valmistella Neuvostoliiton Suomelle palauttamaa Porkkalan vuokra-aluetta koskevaa lainsäädäntöä.


title: Kai Korte

text: Korte nimitettiin oikeuskansleriksi vuonna 1982. Oikeuskanslerin virassa Korte piti korkeaa profiilia ja hänet tunnettiin tarmokkaana ja värikkäänä: hän ei hyväksynyt ensinkään ns. "hyväveli" -käytäntöä vaan rikoksiin syyllistyneet korkeatkin virkamiehet tuomittiin tiukasti lain kirjaimen mukaan ja jos suinkin mahdollista, liukuvan rangaistusasteikon yläpäätä käyttäen. Tästä syntyi sanonta: ""kurittaa kuin Kai Korte rötösherroja"".


title: Kai Korte

text: Erityisen näkyväksi Kortteen rooli tuli ns. Helsingin metrojupakan ja Noppa-jutun yhteydessä. Kun Korte puolusti julkisuudessa syyttäjien jyrkkiä toimia, hänen välinsä presidentti Mauno Koiviston kanssa kiristyivät. Koivisto harkitsi jopa Kortteen asettamista syytteeseen virkatehtävien vakavasta laiminlyönnistä. Vuonna 1986 Korte jäi eläkkeelle. Eläkkeellä ollessaan hän kirjoitti muutamien vuosien ajan kolumneja Aamulehteen. Hän julkaisi muistelmateoksen "Ministerit tulivat ja menivät" vuonna 1992.


title: Kai Korte

text: Vuonna 1973 presidentti Urho Kekkonen kutsui Kortteen erityisavustajakseen Zavidovo-jutun selvittelyyn. Korte toimi Julkisen sanan neuvoston puheenjohtajana vuodet 1975−1978.


title: Kai Korte

text: Viimeisen kerran Korte kohahdutti julkisuutta "Helsingin Sanomille" antamallaan haastattelulla, jossa hän käsitteli muun muassa välirikkoaan presidentti Mauno Koiviston kanssa. Korte määräsi haastattelun julkaistavaksi vasta hänen kuolemansa jälkeen, ja se ilmestyi 13. joulukuuta 1992. Koivisto ei julkisuudessa kommentoinut haastattelua, mutta hän lähetti HS:n toimitukselle kiukkuisen vastineen.


title: Esmerk

text: Esmerk Oy on vuonna 1975 perustettu suomalainen yritys, joka tuottaa uutis- ja mediaseurantapalveluja yrityksille. Esmerk seuraa talousjulkaisuja, aikakauslehtiä, paikallisia sanomalehtiä, lehdistötiedotteita sekä verkkolähteitä 140 maasta ja 30 kielellä. Esmerkillä on seitsemän toimipistettä ympäri maailmaa. Esmerk on vuodesta 2012 alkaen osa M-Brain-ryhmää.


title: Esmerk

text: Esmerk tuottaa uutisten toimialaseurantaa, media- ja web-seurantaa, arkistopalveluja sekä muun muassa Kuluttajakatsaus- ja Nordic Consumer Insight -palveluja.


title: Esmerk

text: Esmerk Oy:n perusti toimittaja Kari Salonen vuonna 1975. Vuonna 1979 alkoi laajentuminen ulkomaille, ensimmäisenä Tukholmaan. Vuoteen 1995 mennessä Esmerkillä oli toimintaa Englannissa, Ranskassa, Saksassa, Espanjassa, Singaporessa, Hongkongissa, Malesiassa, Argentiinassa, Virossa ja Venäjällä. Vuonna 1999 Kari ja Satu Salonen myivät yrityksen Sanoma-WSOY:hyn kuuluneelle Startelille, ja yrityksen Suomen-toimisto muutti Sanomataloon. Tuolloin Esmerk toimi neljässätoista maassa 110 työntekijän voimin, ja yhtiön liikevaihdosta 80 % syntyi Suomessa, Englannissa, Ruotsissa ja Saksassa.


title: Esmerk

text: 2000-luvulla Esmerk keskittyi yhä enemmän internet-sisältöjen seuraamiseen. Vuonna 2012 M-Brain osti Esmerkin 10 miljoonan euron kauppahinnalla Sanoma Learningiltä. Tuolloin (2011) Esmerkin liikevaihto oli 10,6 miljoonaa euroa ja liikevoitto ilman kertaluonteisia eriä 1,0 miljoonaa euroa. Yhtiö työllisti noin 190 henkilöä.


title: Pasiphaë-ryhmä

text: Pasiphaë-ryhmä on ryhmä Jupiteria retrogradiseen suuntaan kiertäviä kuita. Ryhmän kuut kiertävät Jupiteria noin 22,8-24,1 miljoonan kilometrin etäisyydellä. Ryhmän inklinaatiot ovat 144,5°-158,3° ja eksentrisyydet 0,25-0,43.


title: Pasiphaë-ryhmä

text: Ryhmän kuut suurimmasta pienimpään:


title: Pasiphaë-ryhmä

text: Pasiphaë-ryhmän on arveltu syntyneen yhdestä asteroidista, joka on sitten hajonnut törmäyksen seurauksena moneen pienempään osaan ja jäänyt sitten kiertämään Jupiteria. Törmäysteoria ei kuitenkaan ole saanut 100% kannatusta taakseen.


title: Sinope

text: Sinope voi viitata seuraaviin:


title: Luettelo ammatillisista perustutkinnoista

text: Tämä artikkeli on luettelo ammatillisista perustutkinnoista. Enemmän aiheesta on artikkelissa Ammatilliset tutkinnot.


title: Hannu Rajalahti

text: Hannu Heikki Rajalahti (s. 13. syyskuuta 1950 Lapua) on Heikki ja Mirjam (o.s. Saari) Rajalahden perheeseen Lapualla syntynyt suomalainen juristi, Korkeimman oikeuden jäsen ja oikeusneuvos. Ylioppilaaksi Rajalahti kirjoitti Kokemäen yhteiskoulusta vuonna 1969. Hän on valmistunut oikeustieteen kandidaatiksi vuonna 1973 ja sai varatuomarin arvon 1976 auskultoituaan vuosina 1974-1975 Kokemäen tuomiokunnassa. Hän on työskennellyt tuomioistuinten palveluksessa Helsingin hovioikeudessa ja korkeimmassa oikeudessa esittelijänä sekä pisimpään, 16 vuoden ajan käräjätuomarina Ikaalisissa vuosina 1978-1994. Sieltä hän siirtyi Vaasan hovioikeuteen hovioikeudenneuvokseksi, jossa tehtävässä toimi vuosina 1994-1999 ja edelleen Jämsän käräjäoikeuden laamanniksi vuonna 1999. Korkeimman oikeuden jäseneksi hänet nimitettiin 1.2. 2005 alkaen, josta hän siirtyy eläkkeelle lähes 12 vuoden uran jälkeen, 1.1.2018 alkaen eli reilu puoli vuotta ennen kuin täyttää 68 vuotta.


title: Hannu Rajalahti

text: Rajalahden tilalle oikeusneuvoksen virkaan nimitettiin mm. Korkeimmassa oikeudessakin esittelijäneuvoksena lähes 10 vuotta toiminut helsinkiläinen varatuomari, oikeustieteen tohtori Juha Kalevi Mäkelä (s. 1971), joka aloittaa tehtävässään vuoden 2018 alusta. Mäkelän isä, varatuomari Pekka Mäkelä (s. 1939) on myös ammatiltaan eläkkeellä oleva lakimies ja toimitusjohtaja.


title: Hannu Rajalahti

text: Hannu Rajalahti toimi hovioikeusuudistuksen kouluttajana Vaasan hovioikeuspiirissä 1996–2000 sekä Keski-Suomen lainkäytön kehityshankkeen ohjausryhmän jäsenenä ja työryhmän puheenjohtaja 2003–2004. Rajalahti oli Käräjäoikeustuomarit ry:n hallituksen jäsen 2003–2005 ja Asianajajien valvontalautakunnan jäsen 2004–2005. Hän toimii tuomarinvalintalautakunnan puheenjohtajana 15. toukokuuta 2015 alkaen.2. Laurila, Petri (toim.) "Suomen lakimiehet-Finlands jurister 2011", s. 666, 668. Suomen lakimiesliiton kirjasarja


title: Differenssiyhtälö

text: Differenssiyhtälö on differentiaaliyhtälön diskreetti analogia. Se siis eroaa differentiaaliyhtälöstä siinä, että yhtälö on määritelty vain joissakin erillisissä pisteissä, hilassa. Yleistajuisemmin sanottuna differenssiyhtälö on yhtälö, jonka tämänhetkinen arvo määräytyy yhden tai useamman edellisen arvon perusteella.


title: Differenssiyhtälö

text: Differenssiyhtälön yleinen muoto on


title: Differenssiyhtälö

text: missä formula_2 ja "k" ja "l" ovat kiinnitettyjä kokonaislukuja, joita sitoo ehto formula_3. Edellä esitetty on yleistä muotoa. Ensimmäisen asteen differenssiyhtälö määritellään seuraavalla yhtälöllä:


title: Differenssiyhtälö

text: formula_4, missä formula_2. Tällaiset pisteet voidaan myös esittää jonona aloittaen pisteestä formula_6 seuraavasti: formula_7.


title: Differenssiyhtälö

text: Yksinkertaisia differenssiyhtälöitä ovat esimerkiksi


title: Differenssiyhtälö

text: Differenssiyhtälöihin liittyvä terminologia on pitkälti analogista differentiaaliyhtälöiden kanssa. Ellei yhtälö riipu suoraan (eksplisiittisesti) indeksistä formula_10, yhtälö on "autonominen". Yllä olevista esimerkeistä jälkimmäinen yhtälö on autonominen. Yhtälön "kertaluku" puolestaan on luku formula_11. Esimerkkiyhtälöistä ensimmäinen on 1. kertalukua, kun alempi on toisen kertaluvun yhtälö.


title: Differenssiyhtälö

text:
Yhtälöt jaetaan myös homogenisiin ja epähomogenisiin. Ensimmäisen asteen homogeninen differenssiyhtälö on muotoa
formula_12 ja epähomogeninen vastaavasti
formula_13. Molemmissa yhtälöissä oletetaan, että formula_14 ja formula_15 ja formula_16 ovat raaliarvoisia ja määritelty aina, kun formula_17.


title: Differenssiyhtälö

text: Differenssiyhtälöille on monia sovelluksia muun muassa insinööritieteiden, fysiikan, kemian ja tietojenkäsittelytieteen aloilla. Erityisesti säätöteoria on tärkeä sovelluskohde differenssiyhtälöille.


title: Luettelo erikoisammattitutkinnoista

text: Tämä artikkeli on luettelo erikoisammattitutkinnoista. Lisää aiheesta on artikkelissa Ammatilliset tutkinnot. Luettelossa lyhenne eat on jätetty pois tutkintonimikkeistä, joissa erikoisammattitutkinnon nimike ei ole sama kuin ammattitutkinnossa tai ammatillisessa perustutkinnossa.


title: Luettelo erikoisammattitutkinnoista

text: Käsi- ja taideteollisuus


title: Luettelo erikoisammattitutkinnoista

text: Viestintä- ja informaatiotieteet


title: Luettelo erikoisammattitutkinnoista

text:
Teatteri ja tanssi
Arkkitehtuuri ja rakentaminen


title: Luettelo erikoisammattitutkinnoista

text: Kone-, metalli- ja energiatekniikka


title: Luettelo erikoisammattitutkinnoista

text: Sähkö- ja automaatiotekniikka


title: Luettelo erikoisammattitutkinnoista

text: Tieto- ja tietoliikennetekniikka


title: Luettelo erikoisammattitutkinnoista

text: Graafinen ja viestintätekniikka


title: Luettelo erikoisammattitutkinnoista

text: Elintarvikeala ja biotekniikka


title: Luettelo erikoisammattitutkinnoista

text: Prosessi-, kemian- ja materiaalitekniikka


title: Luettelo erikoisammattitutkinnoista

text: Tekstiili- ja vaatetustekniikka


title: Luettelo erikoisammattitutkinnoista

text: Ajoneuvo- ja kuljetustekniikka


title: Luettelo erikoisammattitutkinnoista

text: Muu tekniikan ja liikenteen ala


title: Luettelo erikoisammattitutkinnoista

text: Maatilatalous


title: Luettelo erikoisammattitutkinnoista

text: Puutarhatalous


title: Luettelo erikoisammattitutkinnoista

text: Metsätalous


title: Luettelo erikoisammattitutkinnoista

text: Luonto- ja ympäristöala


title: Luettelo erikoisammattitutkinnoista

text: Muu luonnonvara- ja ympäristöala


title: Luettelo erikoisammattitutkinnoista

text: Yhteiset ohjelmat


title: Luettelo erikoisammattitutkinnoista

text: Sosiaaliala


title: Luettelo erikoisammattitutkinnoista

text: Terveysala


title: Luettelo erikoisammattitutkinnoista

text: Kuntoutus ja liikunta


title: Luettelo erikoisammattitutkinnoista

text: Tekniset terveyspalvelut


title: Luettelo erikoisammattitutkinnoista

text: Kauneudenhoitoala


title: Luettelo erikoisammattitutkinnoista

text: Majoitus- ja ravitsemusala


title: Luettelo erikoisammattitutkinnoista

text: Puhdistuspalvelut


title: Länsi-Ghatit

text: Länsi-Ghatit ovat noin 1 600 kilometriä pitkä vuoristo Intiassa. Ne sijaitsevat maan länsirannikon myötäisesti Deccanin ylängön läntisellä reunalla. Vuoristo alkaa pohjoisessa Taptijoen eteläpuolelta lähellä Gujaratin ja Maharashtran osavaltioiden rajaa ja yltävät Maharashtran, Goan, Karnatakan, Tamil Nadun ja Keralan osavaltioiden läpi Cape Comoriniin tai Kanyakumariin asti. Keskimääräinen korkeus on noin 900 metriä. Vuoristo tunnetaan myös nimellä Sahyadrivuoristot Maharashtrassa ja Karnatakassa. Tamil Nadussa vuoristoa kutsutaan nimellä Nilgiri, Keralassa sen nimi on Malabarin alue ja Agastya Malai.


title: Länsi-Ghatit

text: Unesco lisäsi vuoriston Maailmanperintöluetteloon vuonna 2012.


title: Dai-Ichi Kangyo Bank

text: Dai-Ichi Kangyo Bank (), lyhennettynä DKB () oli yksi maailman suurimmista pankeista 1900-luvun loppupuolella. Se fuusioitiin Mizuho Bankiin vuonna 2002. Se oli yksi Japanin kuudesta suuresta yritysryppäästä, keiretsusta.


title: Dai-Ichi Kangyo Bank

text:
Dai-Ichi Kangyo Bank syntyi vuonna 1971 kahden pankin yhteenliittymänä:
Dai-Ichi Bank oli Japanin vanhin pankki. Se painoi Japanin setelit vuoteen 1883 asti. Nippon Kangyo bank oli puolestaan valtiollinen rahoituslaitos, joka myönsi pitkäaikaisia lainoja teollisuuden ja maatalouden tarpeisiin.


title: Sidi Ould Cheikh Abdallahi

text:
Sidi Ould Cheikh Abdallahi (s. 1938) on mauritanialainen poliitikko. Hän voitti Mauritanian vuoden 2007 presidentinvaalin ja aloitti kautensa huhtikuussa saman vuonna.
Hän oli maan ensimmäinen demokraattisesti valittu presidentti.


title: Sidi Ould Cheikh Abdallahi

text: Vaaleja edelsi sotilasvallankaappaus, jossa maata parikymmentä vuotta hallinnut presidentti Ould Taya syrjäytettiin.


title: Sidi Ould Cheikh Abdallahi

text: Upseerien johtama "Oikeudenmukaisuuden ja rauhan neuvosto" järjesti demokraattiset parlamentti- ja presidentinvaalit 25. maaliskuuta 2007 sekä kansanäänestyksen perustuslaista.


title: Sidi Ould Cheikh Abdallahi

text: Vaaleissa toisen kierroksen jälkeen sisäministeri Mohamed Ahmed Ould Mohamed Lemine julisti 26. maaliskuuta Abdallahin voittajaksi 52,85 %:n äänisaaliilla. Abdallahi sai enemmistön kymmenellä maan 13 alueesta. Hän astui virkaansa 19. huhtikuuta 2007.


title: Sidi Ould Cheikh Abdallahi

text: 6. elokuuta 2008 käynnistyi uusi sotilasvallankaappaus entisten sotilasjuntan jäsenten johdolla. Presidentti Abdallahi ja pääministeri Yahya Ould Ahmed Waghf pidätettiin. Entinen presidentin henkivartiokaartin johtaja, kenraali Mohamed Ould Abdel Aziz julistautui tämän jälkeen 11 sotilashenkilöstä koostuvan juntan (”asevoimien ja turvallisuusjoukkojen valtioneuvosto”) johtajaksi.


title: Sidi Ould Cheikh Abdallahi

text: Vallankaappausta edelsi poliittinen kriisi, kun presidentti erotti vaaleista lähtien toimineen pääministeri Zein Ould Zeidanen lähipiiriinsä kuuluvalla valtapuolueen johtajalla Yahya Ahmed el Waghfilla. Uuden pääministerin hallitusta alettiin pian arvostella pääasiassa siitä, että se sisälsi Tayan entisen diktatuurin jäseniä sekä ”maltillisia islamisteja”.


title: Sidi Ould Cheikh Abdallahi

text: Presidentin puolueen PNDD:n (demokratian ja kehityksen kansanpuolue) toisinajattelijajäsenet uhkasivat hallitusta epäluottamuslauseella, ja pääministeri esitti hallituksensa eronpyynnön kuuden viikon kuluessa 3. heinäkuuta 2008. Presidentti palautti kuitenkin pääministerin tehtäviinsä 15. heinäkuuta 2008 ilman islamistijäseniä. Sotilaiden epäiltiin tukeneen parlamentin jäsenten kapinointia. Muutamia päiviä ennen vallankaappausta 25 parlamentin jäsentä ja 23 senaattoria ilmoitti eroavansa presidentin puolueesta PNDD:stä. Vallankaappausaamuna presidentti oli allekirjoittanut asetuksen, jolla erotettiin tehtävistään armeijan, poliisin ja presidentin henkivartiokaartin johto.


title: Turun yliopiston humanistinen tiedekunta

text: Humanistinen tiedekunta on yksi Turun yliopiston tiedekunnista. Se on perustettu vuonna 1920 ja on siten yhdessä matemaattis-luonnontieteellisen tiedekunnan ohella yliopiston vanhin tiedekunta. Viidellä tuhannella opiskelijallaan humanistinen tiedekunta on Turun yliopiston suurin tiedekunta. Vakinaista henkilökuntaa tiedekunnan palveluksessa työskentelee noin 200 henkilöä, minkä lisäksi muuta henkilöstöä on yli sata henkeä. Tiedekunnassa on yli kolmekymmentä oppiainetta, joita opetetaan kahdella laitoksella.


text: Tiedekunnan dekaanina toimii digitaalisen kulttuurin professori Jaakko Suominen.


text: Turun yliopiston humanistisessa tiedekunnassa toimivat seuraavat laitokset (vuodesta 2010 lähtien):


text: Sekä taiteiden tutkimuksen laitos että historia-aineiden opetus on nimetty valtakunnallisiksi opetuksen laatuyksiköiksi.


text: Ennen uutta laitosrakennetta tiedekuntaan kuuluivat seuraavat laitokset:


text: Ennen vuonna 1974 tapahtunutta yliopiston valtiollistamista humanistisessa tiedekunnassa oli käytännössä perinteinen ainelaitosjärjestelmä eli lähes jokaisella oppiaineella oli oma laitoksensa. Valtiollistamisen jälkeen laitosten määrää vähennettiin ja perustettiin edellä mainitut laitokset lukuun ottamatta seuraavia poikkeuksia:


text: Vuosina 1966–1981 toimi Turussa itsenäinen "Turun kieli-instituutti", joka koulutti diplomikielenkääntäjiä (DKK). Vuonna 1981 kieli-instituutti liitettiin yliopiston humanistiseen tiedekuntaan kääntäjänkoulutuslaitoksena, kunnes ne vuonna 1995 liitettiin vastaavien filologia-aineiden yhteyteen. Kääntämisen ja tulkkauksen "yhtenäisyyttä" vaalii nykyisin Kääntämisen ja tulkkauksen keskus. Nykyisin kääntämisen oppiaineet ovat yhdistyneet filologia-aineiden kanssa kääntämisen ja tulkkauksen linjaksi (esimerkiksi englannin kielen kääntäminen ja tulkkaus ja englantilainen filologia yhdistyivät englannin kielen oppiaineeksi, jossa on entisiä oppiaineita vastaavat linjat).


title: Turun yliopiston luonnontieteiden ja tekniikan tiedekunta

text: Luonnontieteiden ja tekniikan tiedekunta on Turun yliopiston tiedekunta. Se on perustettu vuonna 1920, ja on siten yhdessä humanistisen tiedekunnan kanssa yliopiston vanhin tiedekunta. Vuoden 2017 loppuun asti tiedekunnan nimi oli matemaattis-luonnontieteellinen tiedekunta.


text: Opiskelijamäärällä mitattuna matemaattis-luonnontieteellinen tiedekunta on Turun yliopiston tiedekunnista toiseksi suurin. Tiedekunnassa opiskeli vuonna 2006 yhteensä 4 356 tutkintoa suorittavaa opiskelijaa ja työskenteli 589 henkilöä. Ylempiä korkeakoulututkintoja suoritettiin 214 ja tohtorin tutkintoja 38 kappaletta.


text: Tiedekunta harjoittaa kaikkien perusluonnontieteiden sekä matematiikan ja informaatioteknologian opetusta ja tutkimusta. Tutkimuksen painopistealueita ovat biotieteet ja matemaattiset menetelmät. Lisäksi tiedekunnassa toimii Suomen akatemian evoluutiogenetiikan ja fysiologian huippututkimusyksikkö.


text: Tiedekunnan dekaanina toimii kieli- ja puheteknologian professori Tapio Salakoski .


text: Turun yliopiston matemaattis-luonnontieteellisessä tiedekunnassa toimivat seuraavat seitsemän laitosta:


title: Rantapalpakko

text: Rantapalpakko ("Sparganium emersum") on rehevillä rannoilla kasvava ruohovartinen kasvi, joka on helpointa tunnistaa hedelmistään.


title: Rantapalpakko

text:
Rantapalpakko kasvaa 20–60 cm korkeaksi. Sen lehdet ovat 3–12 mm leveitä, poikkileikkaukseltaan v-kirjaimen muotoisia ja kelluvat. Se kukkii loppukesästä vaaleankeltaisin pallomaisin kukin, jotka ovat erikseen hede- ja emikukintoina.
Rantapalpakko risteytyy pikkupalpakon ("Sparganium natans") ja siimapalpakon ("Sparganium gramineum") kanssa.


title: Rantapalpakko

text: Rantapalpakkoa tavataan koko Euroopassa ja paikoin myös Aasiassa.


title: Jorma Simpura

text: Jorma Johannes Simpura (5. elokuuta 1921 – 14. maaliskuuta 1987) oli suomalainen toimittaja ja poliitikko. Simpura toimi Kansan Uutisten päätoimittajana vuosina 1957–1974 ja kuului Suomen kommunistisen puolueen poliittiseen toimikuntaan 1965–1974.


title: Jorma Simpura

text: Simpura kuului nuorena Suojeluskuntaan. Hän lähti rintamalle päästyään ylioppilaaksi 1942 ja palveli KTR 2:ssa tulenjohtajana ja jaosupseerina. Sota-aika muutti Simpuran maailmankatsomuksen ja hän liittyi Akateemiseen Sosialistiseuraan loppuvuodesta 1945. Valtiotieteen kandidaatiksi valmistunut Simpura palkattiin vuonna 1948 Vapaan Sanan ulkomaantoimittajaksi. Hän liittyi samana vuonna SKP:n jäseneksi.


title: Jorma Simpura

text: Puolue laittoi Simpuran suorittamaan Sirola-opiston jatkokurssin vuonna 1953. Kiitettävät arvosanat kaikista aineista saanut Simpura palkattiin saman tien opistoon opettamaan työväenliikkeen historiaa. Keväällä 1957 Simpuran oli tarkoitus lähteä Moskovaan opiskelemaan erikoisstipendillä, mutta matka peruuntui. Syyksi paljastui syksyllä Simpuran nostaminen Kansan Uutisten päätoimittajaksi.


title: Jorma Simpura

text: Simpura toimi SKDL:n ja SKP:n yhteisen äänenkannattajan päätoimittajana 17 vuotta. SKP:n enemmistöön ja 1960-luvun uudistajiin lukeutunut Simpura sai usein kritiikkiä oppositiolta ja neuvostoliittolaisilta. Vuonna 1970 suurlähettiläs Aleksei Beljakov vaati Simpuran eroa SKP:n puheenjohtaja Aarne Saariselta. Vuonna 1974 Simpura siirtyi Alkoholipolitiikka-lehden päätoimittajaksi ja vuonna 1982 hänet ylennettiin Alkon apulaisjohtajaksi.


title: Turun yliopiston lääketieteellinen tiedekunta

text: Lääketieteellinen tiedekunta on yksi Turun yliopiston kuudesta tiedekunnasta. Tiedekunta perustettiin vuonna 1943 ja siinä opiskelee noin 1200 perus- ja 1200 jatko-opiskelijaa sekä työskentelee noin 650 työntekijää. Vuonna 2006 tiedekunnassa suoritettiin 131 ylempää korkeakoulututkintoa ja 55 tohtorin tutkintoa.


text: Tiedekunnan dekaanina toimii professori Pentti Huovinen. Vuosina 2008–2013 tiedekunnassa toimii kaksi tutkimuksen huippuyksikköä: Ihmisen puolustusmekanismit ja Verenkierto- ja aineenvaihduntasairauksien molekyylikuvantaminen.


title: Turun yliopiston yhteiskuntatieteellinen tiedekunta

text: Yhteiskuntatieteellinen tiedekunta on yksi Turun yliopiston tiedekunnista. Se on perustettu vuonna 1967, kun yhteiskunnalliset aineet erosivat humanistisesta tiedekunnasta. Täten tiedekunta on yliopiston tiedekunnista toiseksi nuorin.


text: Tiedekunnassa opiskelee nykyisin noin 1 800 opiskelijaa ja sen palveluksessa työskentelee lähes 200 opettajaa ja tutkijaa. Tiedekunnan dekaanina toimii filosofian professori Juha Räikkä.


text: 1.1.2010 lähtien kuuluu tiedekuntaan kolme laitosta:


text: Taloustieteen oppiaine siirtyi Turun kauppakorkeakouluun vuonna 2010, jolloin kauppakorkeakoulussa opetettu taloussosiologia siirtyi yhteiskuntatieteelliseen tiedekuntaan sosiologian yhteyteen. Tilastotieteen oppiaine siirtyi osaksi matemaattis-luonnontieteellistä tiedekuntaa vuonna 2012.


text: Lisäksi tiedekuntaan kuuluvat seuraavat tutkimuskeskukset:


title: Huarpan kulttuuri

text:
Huarpan kulttuuri eli Warpa kukoisti pienellä alueella eteläisessä Keski-Perussa 400 eaa. – 400 jaa. Toinen ajoitus antaa ajan 200 eaa. – 550 jaa. jolloin Perussa oli monia paikallisia valtakeskuksia. Suunnilleen samoihin aikoihin Perun pohjoisrannikolla kukoisti Moche.
Viljavassa Ayacuchon laaksossa Etelä-Perun Andeilla oli monia pienehköjä kyliä, joissa asuttiin melko vaatimattomasti, vaikka oli julkisia rakennuksiakin. Huarpan kulttuurin sanotaan joissain lähteissä kuuluvan seuraavaa Warin valtiota edeltävään Vista Alegre -vaiheeseen. Huarpan vaiheen lopulla näyttää ainakin joillain Ayacuchon laakson alueilla kyliä äkkiä tyhjentyneen. Kauden lopulla nousi alueella Chonchapatan keskus, joka toi Warille tyypillisen kulttuurin.


title: Turun yliopiston oikeustieteellinen tiedekunta

text: Oikeustieteellinen tiedekunta on yksi Turun yliopiston kuudesta tiedekunnasta. Tiedekunta on perustettu vuonna 1960. Tiedekunnassa on nykyään noin 1500 opiskelijaa ja noin 70 työntekijää.


text: Tiedekunnan dekaanina toimii rikosoikeuden professori Jussi Tapani ja varadekaanina valtiosääntöoikeuden professori Veli-Pekka Viljanen. Muista Turun yliopiston tiedekunnista poiketen oikeustieteellinen tiedekunta ei koostu laitoksista, vaan tiedekunnan oppiaineet on jaettu neljään pooliin, jotka ovat:


text: Tiedekunta toimii yliopiston kampusalueella sijaitsevassa oikeustieteilijä Matthias Caloniuksen mukaan nimetyssä Calonia-rakennuksessa. Caloniuksen mukaan on nimetty myös tiedekunnan käytössä oleva vanhempi puurakennus Matthias.


text: Tiedekunnan opiskelijoiden aine- ja etujärjestö on nimeltään Oikeustieteen ylioppilaiden yhdistys Lex ry ja tiedekunnan alumnijärjestö on nimeltään Senilex ry.


text: Tiedekunnassa voi suorittaa seuraavat tutkinnot:


text: Vuonna 2012 tiedekunnassa opiskeli 1054 perustutkinto-opiskelijaa, 111 jatko-opiskelijaa sekä 153 erillisopiskelijaa. Samana vuonna tiedekunnassa suoritettiin 148 alempaa ja 135 ylempää korkeakoulututkintoa sekä yhdeksän tohtorin tutkintoa. Yhteensä tiedekunnasta on valmistunut yli neljätuhatta opiskelijaa. Uusia perustutkinto-opiskelijoita tiedekuntaan otetaan vuosittain noin 130.


text: Turun yliopiston oikeustieteellinen tiedekunta on valittu opetuksen huippuyksiköksi vuosina 1997–1998 sekä koulutuksen laatuyksiköksi vuosina 1999–2000, 2004–2006 ja 2007–2009. Maininnat myöntää opetusministeriö. Tutkintoon johtavan koulutuksen lisäksi tiedekunta on vuodesta 1995 lähtien järjestänyt täydennyskoulutusta sekä lakimiehille että muun kuin oikeustieteellisen koulutuksen saaneille henkilöille.


text: Tiedekunta järjestää yhdessä Åbo Akademin oikeustieteen laitoksen ja Turun kauppakorkeakoulun yritysjuridiikan oppiaineen kanssa Turku Law School -yhteistyön kautta opiskelijoille kansainvälisesti suuntauneita, englanninkielisiä kursseja. Lisäksi tiedekunta tarjoaa englanninkielistä informaatio-oikeuteen keskittyvää "Law and Information Society" -maisteriohjelmaa.


text: Lisäksi tiedekunta tarjoaa monitieteellistä työelämän ja henkilöstöasioiden perusopintokokonaisuutta, joka koostuu Turun yliopiston, Åbo Akademin ja Työterveyslaitoksen tarjoamasta opetuksesta.


text: Turun yliopiston oikeustieteellisessä tiedekunnassa on käynnissä useita Suomen akatemian rahoittamia tutkimushankkeita, muun muassa oikeudenmukaiseen oikeudenkäyntiin, ympäristöoikeudelliseen päätöksentekoon sekä vallankäytön ja oikeusjärjestyksen välisiin suhteisiin liittyvät hankkeet. Lisäksi tiedekunta on mukana kahdessa tutkimuksen huippuyksikköhankkeessa.


text: Tiedekunnalla on oma tutkijakoulu.


text: Tiedekunta, silloin nimeltään Turun Yliopiston lainopillinen tiedekunta, perustettiin vuonna 1960 ja ensimmäiset opiskelijat aloittivat opintonsa tammikuussa 1961. Tiedekunnan nimi muuttui nykyiseen muotoonsa vuonna 1963. Tiedekunnan "isänä" on yleisesti pidetty entistä pääministeriä, siviilioikeuden professori T. M. Kivimäkeä, joka myötävaikutti vahvasti oikeustieteellisen tiedekunnan perustamiseen Turun yliopiston yhteyteen ja auttoi myös tiedekunnan perustamiseen tarvittujen varojen keräämisessä. Tiedekunnan ensimmäisenä dekaanina toimi siviilioikeuden professori P.J. Muukkonen. Muita tiedekunnan ensimmäisiä professoreita olivat muun muassa Otto Brusiin, Bengt Broms ja Niilo Salovaara. Ensimmäiset tutkinnot tiedekunnasta suoritettiin vuonna 1963 (alempi oikeustutkinto) ja vuonna 1964, jolloin tiedekunnasta valmistuivat ensimmäiset oikeustieteen kandidaatit, myöhemmin professoreina toimineet Hannu Tapani Klami ja Juha Tolonen. Ensimmäisenä tiedekunnasta väitteli vuonna 1965 Otto Brusiinin oppilas, Helsingin yliopistossa ylemmän oikeustutkinnon suorittanut Kaarle Makkonen, jonka sanotaan tuoneen modernin analyyttisen filosofian suomalaiseen oikeusteoriaan.


text: Tiedekunta muutti nykyisiin omiin tiloihinsa tiedekuntarakennus Caloniaan vuonna 1986.


text: Oikeustieteellisen tiedekunnan dekaaneina ovat toimineet:Turun yliopiston oikeustieteellinen tiedekunta on vuodesta 1995 lähtien julkaissut kuusi kertaa vuodessa ilmestyvää Oikeustieto-lehteä. Vuodesta 2003 lähtien tiedekunta on julkaissut myös oikeustieteellisiä artikkeleja sisältävää "Nordic Journal of Commercial Law" -verkkojulkaisua.. Tiedekunnalla on lisäksi aktiivista kirjanjulkaisutoimintaa eri oikeudenaloilta.


text: Lisäksi tiedekunnan opiskelijoiden ainejärjestö Lex ry julkaisee oikeustieteen ylioppilaiden toimittamaa juridista Acta Legis Turkuensia -aikakauskirjaa.


title: Turun yliopiston kasvatustieteiden tiedekunta

text: Kasvatustieteiden tiedekunta on eräs Turun yliopiston tiedekunnista. Se perustettiin vuonna 1974 ja on siten nuorin yliopiston tiedekunnista. Tätä ennen oli toiminut erillinen "Turun va. opettajakorkeakoulu", joka perustettiin vuonna 1949.


text: Tiedekunnan dekaanina toimii professori Marja Vauras.


text: Turun yliopiston Kasvatustieteiden tiedekuntaan kuuluvat seuraavat laitokset:Lisäksi tiedekunnan alaisuuteen kuuluvat:


title: Paracasin kulttuuri

text: Paracasin kulttuuri oli muinainen intiaanikulttuuri Paracasin niemimaalla ja Ican- ja Pisconlahtien seuduilla eteläisenä Perun rannikolla. Se vallitsi noin 800 eaa. – 200 jaa. Sen löydöksiä on tehty laajoista nekropoleista, ja kulttuuri on erityisen tunnettu laadukkaista tekstiileistä. Sen keramiikassa näkyi selviä vaikutteita Chavínin kulttuurista.


title: Paracasin kulttuuri

text: Paracasin kulttuurin alkua ei tunneta, mutta sen keramiikan piirteissä näkyy viitteitä Chavínin kulttuurin uskonollisesta symboliikasta. Icajoen laaksosta löytyneen keramiikan perusteella Paracasin kulttuuri jaettiin aluksi kymmeneeseen vaiheeseen. Nykyään tutkijat ovat sitä mieltä, että kahta ensimmäistä vaihetta ei ollut olemassa. Paracasin kulttuurin ensimmäinen vaihe alkoi nykytietämyksen mukaan noin vuosien 800–700 eaa. tienoilla. Chavínin kulttuurin vaikutus oli suurimmillaan vaiheiden 3–7 aikana. Kahdeksannen vaiheen aikana paikalliset aiheet olivat lähes täysin syrjäyttäneet Chavínin kulttuurista tulleet vaikutteet. Yhdeksännessä vaiheessa, noin 300 eaa., Paracasin kulttuuri koki laajoja yhteiskunnallisia muutoksia. Paracasin kulttuuri päättyi noin 200 jaa.


title: Paracasin kulttuuri

text: Paracasin kulttuuri tunnetaan laajoista maanalaisista nekropoleistaan, joihin haudatut muumiot oli puettu näyttäviin kankaisiin ja viittoihin.


title: Paracasin kulttuuri

text: Paracasin kulttuurin tekstiilejä pidetään laadukkaina, ja niissä käytettiin vikunjan villaa tai puuvillaa. Tekstiileihin saatettiin käyttää jopa kymmeniä metriä kangasta. Suurimpien tekstiilien tekemiseen saattoi mennä jopa kymmeniätuhansia työtunteja, sillä niitä koristeltiin lähes poikkeuksetta kirjonnalla. Viivakirjatuissa tekstiileiessä käytettiin vain neljää väriä, ja niissä käytettiin koristeina suoria viivoja. Motiiveina oli muun muassa kissaeläimiä, lintija, käärmeitä ja niin kutsuttu isosilmäinen jumalhahmo. Lineaariseessa tyylissä aiheet olivat usein kopioituja, mutta toisentyylisissä tekstiileissä oli uniikkeja koristeaiheita ja monipuolista värien käyttöä.


title: Paracasin kulttuuri

text: Paracasin kulttuurin keramiikkaa ei pidetä yhtä kehittyneenä kuin sen tekstiilejä. Chavínin kulttuurista vaikutteita saaneen keramiikan koristeltiin useilla väreillä, ja niiden piirrokset muistuttavat Nazcan kulttuurin vastaavia. Keramiikka tehtiin ilman muotteja, ja ne kuumennettiin suljetuissa uuneissa.


title: Tiutinen

text: Tiutinen on Kotkan kaupunginosa ja saari Suomenlahdessa Kotkansaaren itäpuolella. Se on nykyisin pengerretty kiinni Hallan saaren kanssa. Tiutisen etäisyys Kotkansaarelle on lyhyimmillään noin 550 metriä. Maitse Kotkansaarelle on matkaa noin 16 km ja Karhulaan noin 6 km. Tiutinen on omakotitaloaluetta. Saarella toimi Tiutisen koulu (luokat 1–6) vuosina 1912–2016.


title: Tiutinen

text: Tiutisessa sijaitsee Ruotsinsalmen merilinnoitukseen kuuluvia linnoitusrakennelmia, jotka ovat nykyisin raunioina. Hallan sahan rakentamisen myötä Tiutiseen muutti runsaasti työväestöä 1800-luvun lopulla ja sinne syntyi tiiviisti rakennettu puutaloalue. Jatkosodan aikana saaren rakennuskanta tuhoutui pahoin pommituksissa. Tiutinen liitettiin vuonna 1951 Kymistä Karhulan kauppalaan ja 1965 Karhulasta Kotkaan.


title: Syklotroni-PET-keskus

text: PET-keskus (aikaisemmin Syklotroni-PET-keskus; ) on Turun yliopiston, Åbo Akademin ja Turun yliopistollisen keskussairaalan yhteisesti hallinnoima valtakunnallinen tutkimuslaitos. Se perustettiin vuonna 1974.


title: Syklotroni-PET-keskus

text: Laitos kehittää syklotronivalmisteisten isotooppien tuotantoa, kliinisen positroniemissiotomografian tutkimustoimintaa, kliinistä palvelutoimintaa sekä teollisia sovelluksia valtakunnan tasolla. PET-keskus palvelee koko maata myös kliinisten PET-tutkimusten osalta. Vuonna 2013 keskuksessa tehtiin 5700 kuvantamistutkimusta.


title: Syklotroni-PET-keskus

text: Keskuksen johtajana toimii professori Juhani Knuuti. Keskuksessa toimii henkilökuntaa ja tutkijoita noin 200 sekä kymmeniä tutkimusryhmiä. Keskus julkaisee yli 100 tieteellistä julkaisua vuosittain. Vuoden 2014 loppuun mennessä keskus on tuottanut n 1800 tieteellistä artikkelia ja 96 väitöskirjaa.


Funktionaalisten elintarvikkeiden kehittämiskeskus () on Turun yliopiston alaisuudessa toimiva laitos. Laitos perustettiin vuonna 2001 ja sen palveluksessa työskentelee noin 60–70 henkilöä, joista suurin osa on projektitutkijoita ja laboratoriohenkilökuntaa.


title: Soile Poutiainen

text: Soile Mirja Kaarina Poutiainen (o.s. Toivonen; s. 9. syyskuuta 1950 Lahti) on suomalainen juristi. Hän on entinen korkeimman oikeuden jäsen ja oikeusneuvos.


title: Soile Poutiainen

text: Poutiainen valmistui oikeustieteen kandidaatiksi 1976 ja sai varatuomarin arvon 1979 auskultoituaan Vantaan tuomiokunnassa. Poutiainen on työskennellyt Vantaan kaupungin yleisenä oikeusavustajana 1976–1979 ja vuodesta 1980 alkaen korkeimman oikeuden esittelijänä, välillä käräjätuomarina Vantaan käräjäoikeudessa 1996–1999 ja palasi korkeimpaan oikeuteen kansliapäälliköksi vuosiksi 1999–2004. Vuonna 2004 hän toimi Vantaan käräjäoikeuden käräjätuomarina ja vuoteen 2006 saakka Tuusulan käräjäoikeuden laamannina, kunnes sai 1. kesäkuuta 2006 nimityksen korkeimman oikeuden jäseneksi.


title: Syrjintälautakunta

text: Syrjintälautakunta oli Suomessa lailla perustettu riippumaton ja puolueeton Suomen sisäministeriön yhteydessä vuosina 2004–2014 toiminut lainkäyttöelin, jonka korvasi vuoden 2015 alusta lähtien yhdenvertaisuus- ja tasa-arvolautakunta.


title: Syrjintälautakunta

text: Syrjintälautakunnan nimitti valtioneuvosto ja sen tehtävät määriteltiin yhdenvertaisuuslaissa, jonka tarkoituksena on ennaltaehkäistä ja vähentää syrjintää.


title: Syrjintälautakunta

text: Syrjintälautakunnassa käsiteltiin hakemuksia, jotka kohdistuivat viranomaisiin, oikeushenkilöihin ja yksityishenkilöihin. Lautakunnan tehtävänä oli antaa oikeussuojaa niille, jotka ovat kokeneet tulleensa syrjityksi etniseen alkuperänsä liittyvästä syystä tai tulleensa tällaiseen syrjintään liittyvien kiellettyjen vastatoimien kohteeksi. Hakemuksen tekemiseksi sai apua vähemmistövaltuutetulta (nyk. yhdenvertaisuusvaltuutettu).


title: Syrjintälautakunta

text: Syrjintälautakunnalla oli toimivalta antaa kieltopäätöksiä ja tuomita syrjintään syyllistynyt uhkasakkoon. Vuoteen 2007 mennessä tuomittiin uhkasakko kahdessa tapauksessa.


title: Syrjintälautakunta

text: Syrjintälautakunta voi kieltää uusimasta tai jatkamasta lainvastaista menettelyä ja antaa myös vastatoimien kiellon. Tämä tarkoittaa sitä, ettei kukaan saa joutua epäedulliseen asemaan valitettuaan tai ryhdyttyään toimenpiteisiin yhdenvertaisuuden turvaamiseksi.


title: Syrjintälautakunta

text: Syrjintälautakunta antoi päätöksiä yksittäistapauksissa.


title: Syrjintälautakunta

text: Syrjintälautakunta voi vahvistaa osapuolten välisen sovinnon, jossa on sovittu rahasaatavasta. Sovinto voidaan panna täytäntöön niin kuin lainvoimainen tuomio.


title: Syrjintälautakunta

text: Lautakunnan toimivaltaan kuului etniseen alkuperään perustuva syrjintä, kun kyse on:


title: Syrjintälautakunta

text: Syrjintälautakunta ei käsitellyt työsuhteisiin liittyviä kysymyksiä. Lautakunta ei korvaa käytössä olevia muutoksenhakukeinoja ja -elimiä.


title: Syrjintälautakunta

text: Tuomioistuimet voivat tarvittaessa pyytää etnistä syrjintää koskevassa asiassa lausunnon syrjintälautakunnalta yhdenvertaisuuslain soveltamisesta.


title: Panassi

text: Panassi on hatun tai kypärän sulkatöyhtö. Kuvaannollisesti se voi tarkoittaa myös eloisaa rehvakkuutta tai kukkoilua. Laajemmin sillä viitataan Ranskan kuninkaaseen Henrik IV:een. Hän käytti kypärässään suurta valkoista sulkatöyhtöä, ja hänen sotahuutonsa oli: ”Ralliez-vous a mon panache blanc!” eli ”Seuratkaa minua ja valkoista töyhtöäni!”.


title: Panassi

text: Esimerkki panassista on Edmond Rostandin Cyrano de Bergeracista kirjoittama näytelmä "Cyrano de Bergerac", jossa panassi tosin mainitaan vain kahdesti, mutta se on mukana piilevästi läpi koko näytelmän.


title: Le comte Ory

text: Le Comte Ory ("Veijarikreivi") on italialaisen säveltäjän Gioachino Rossinin vuonna 1828 säveltämä kaksinäytöksinen koominen ooppera. Libreton oopperaan kirjoittivat "Eugène Scribe" ja "Charles-Gaspard Delestre-Poirson". Tämän oopperansa musiikin luomisessa Rossini käytti hyväkseen vuonna 1825 valmistuneen oopperansa Il viaggio a Reims materiaalia. Ooppera luetellaan yleisesti säveltäjänsä myöhäisiin koomisiin oopperoihin. Oopperan tapahtumat on sijoitettu kreivi Fourmoutiersin linnaan ja noin vuoteen 1200.


title: Le comte Ory

text: Oopperan ensi-ilta oli 20. elokuuta 1828 Pariisin oopperassa.


title: Le comte Ory

text: Veijo Murtomäki toteaa oopperan aiheen olevan tyyliltään vakavaa oopperaa eikä suinkaan "melodramma giocoso", kuten tekijä on teoksen itse määritellyt.


title: Arktiset Askeleet

text: Arktiset Askeleet on valtakunnallinen tanssitapahtuma, joka järjestetään Oulussa Oamkin konserttisalissa ja Pohjankartanossa. Tapahtuma otti ensiaskeleensa vuonna 1985, jolloin se aloitti pohjoissuomalaisena tanssitaidetapahtumana ja levisi 1987 valtakunnalliseksi katselmukseksi. Kaikkien tanssilajien kirjoa käsittelevässä tapahtumassa on keskitytty joka toinen vuosi alle kouluikäisten ja alakouluikäisten, joka toinen vuosi yläkouluikäisten ja sitä vanhempien tanssiin.


title: Arktiset Askeleet

text: Tapahtuman päämääränä on toimia tanssikasvatuksellinen alustana tapahtuman osallistujille sekä tapahtuman järjestämisessä mukana oleville tanssinopettajaopiskelijoille. Tämän vuoksi tapahtuman lajikirjo pidetään mahdollisimman laajana ja osallistujia pyritään saamaan mukaan eri puolilta Suomea. Tapahtumaan osallistujat lähettävät vuoden vaihteen tietämillä pidettävään videokarsintaan teoksia, joista esikarsintaraati valitsee sopivan määrän teoksia varsinaiseen tapahtumaan. Esikarsintaan osallistuvista teoksista ne, jotka eivät tule valituksi varsinaiseen tapahtumaan saavat halutessaan kirjallisen palautteen teoksestaan. Jokainen tapahtuma viikonloppuun päässyt teos saa kirjallisen palautteen oman lajinsa arviointiraadilta. Lisäksi arviointiraati jakaa teoksille harkintansa mukaan kunniakirjoja ja stipendejä.


title: Arktiset Askeleet

text: Tapahtuman järjestävät Oulun läänin Tanssialan Tuki ry ja Oulun seudun ammattikorkeakoulun kulttuurialan yksikössä toimiva tanssinopettajakoulutus. Koulutuksen opiskelijat suorittavat tapahtumassa tapahtumatoimintaan liittyviä opintopisteitä ja hankkivat näin osaamista tulevaan työhönsä tanssinopettajina.


title: Empty Sky

text: Empty Sky on Elton Johnin ensimmäinen albumi, ja se julkaistiin vuonna 1969. Yhdysvalloissa levy julkaistiin vasta vuonna 1975, kun Johnin ura oli noussut huomattavasti. Bernie Taupinin sanoitukset olivat saaneet vaikutteita kirjoista, joita hän oli nuorena lukenut sekä populaarikulttuurista. Muun muassa J. R. R. Tolkien oli inspiroinut häntä.


title: Empty Sky

text: Johnin sävelmät taas olivat saaneet vaikutteita hänen kouluajoiltaan ja klubeilta, joilla hän oli soittanut, sekä idoleilta kuten Stevie Wonder ja J. S. Bach. Albumi levytettiin muutaman päivän aikana helmikuussa 1969. Se julkaistiin riippumattoman levy-yhtiön alaisena, sillä Philips ei halunnut julkaista levyä, jolta puuttui yhtenäinen teema.


title: Empty Sky

text: Kaikki kappaleet kirjoittanut Elton John ja Bernie Taupin.


title: Paul Lauterbur

text: Paul Christian Lauterbur (6. toukokuuta 1929 Sidney, Ohio – 27. maaliskuuta 2007 Urbana, Illinois) oli yhdysvaltalainen kemisti ja Illinois’n yliopiston professori, joka jakoi vuonna 2003 Nobelin lääketieteen palkinnon Peter Mansfieldin kanssa. Lauterburin ja Mansfieldin työ mahdollisti magneettikuvauksen (MRI:n) kehittämisen.


title: Paul Lauterbur

text: Paul Lauterbur sai myös Nobel-palkinnon lisäksi monta muuta palkintoa, muun muassa Albert Lasker -palkinnon kliinisestä lääketieteellisestä tutkimustyöstä vuonna 1984.


title: Leif Panduro

text: Leif Panduro (s. 18. huhtikuuta 1923 – k. 16. tammikuuta 1977 oli tanskalainen kirjailija. Hänen kirjojensa keskeinen aihe on ihmisen elämäntarkoituksen etsimisen epäonnistuminen. Hän kuvaa sitä abusrdien käänteiden kautta. Romaanien lisäksi hän kirjoitti elokuvakäsikirjoituksia sekä kuunnelmia ja näytelmiä radiolle ja televisiolle.


title: Leif Panduro

text: Vaikean lapsuuden elänyttä Panduroa pidetään usein satiirisena ja yhteiskuntakriittisenä kirjailijana, mutta hänen suosionsa perustuu kuitenkin lähinnä tuotannon läpäisevään huumoriin. Useita teoksia on käännetty ruotsiksi, mutta suomennettu niitä ei ole.


title: Hruštšovka

text: Hruštšovka () on Neuvostoliitossa nopeasti ja halvalla 1950–1960-luvulla tiilistä tai betonielementeistä rakennettu 3–5-kerroksinen hissitön kerrostalo, joka on saanut nimensä maan silloisen päämiehen Nikita Hruštšovin mukaan. Taloissa asumisväljyydeksi määriteltiin 10 neliötä henkeä kohden. "Hruštšovkojen" rakentamisprojektien tarkoituksena oli tarjota asuntoja aikakaudella maaseudulta kaupunkeihin muuttaneille ihmisille.


title: Hruštšovka

text: Hruštšovka-rakentaminen perustui elementtitekniikkaan. Ensimmäiset elementtitalot rakennettiin jo Stalinin aikana 1948 Moskovaan nykyisen Sokolinin mäen piirin alueelle ja Horoševskoje šosselle yksittäisin projektein Neuvostoliiton arkkitehtiakatemian Gosstroiprojektin ja Mosgorprojektin suunnitelmien mukaisesti. Suunnitelmia laati Vitali P. Lagutenko (sarja-7).


title: Hruštšovka

text: Hruštšovkat edustivat rakennusteknisesti tehokasta uutta rakentamista rakennusmateriaalia ja työtä enemmän vaatineiden Stalinin aikaisten paksuseinäisten talojen korvaajina uusasuntotuotannossa. Niiden kestävyys kuitenkin oli edellisiä heikompi, mikä huomattiin mm. Armenian maanjäristyksessä joulukuussa 1988. Saumoistaan tiivistetty elementtitalo ei yleisesti ottaen ole yhtä vahva kuin perinteisemmät paksuseinäisemmät ja rakentamistavaltaan kalliimmat vanhemmat paikoilleen rakennetut ratkaisut.


title: Hruštšovka

text: Hruštšovka on saman kaavan mukaan rakennettu kerrostalo, joka edustaa tyyliltään funktionalismia. Hruštšovkoja on erityyppisiä, useimmiten ne ovat elementti- tai tiilitaloja, harvemmin isoista betonielementeistä rakennettuja taloja. Tunnetuimpia ovat elementtihruštšovkat. Ne olivat hyvin yleisiä, koska rakentaminen esivalmistetuista teräsbetonielementeistä oli nopeaa. Yleensä tällaisissa taloissa ulkoseinien lämpöeristys sekä äänieristys talon sisällä on huono. Tiilihruštšovkoja taas rakennettiin useimmiten kaupunkeihin, joissa ei ollut omaa rakennusteollisuutta. Tiilitalojen rakentamiseen käytettiin usein silikaattitiiliä ja esivalmistettuja teräsbetonituotteita, kuten laipioita, kamanoita ja porrassyöksyjä. Tällaiset rakennukset nousivat pystyyn nopeasti, mistä johtuen rakennusten laatu usein kärsi.


title: Hruštšovka

text: Elementtihruštšovkat jaetaan purettaviin ja pysyviin. Purettavat hruštšovkat oli tarkoitettu väliaikaiseksi ratkaisuksi asuntopulaan, ja niiden arveltiin olevan käytössä 25 vuotta, mutta joitakin niistä ei ole vieläkään poistettu asuntokannasta. Pysyvien hruštšovkojen käyttöiäksi oli suunniteltu 50 vuotta. Myöhemmät tutkimukset ovat kuitenkin osoittaneet, että käyttöaikaa voidaan pidentää 150 vuoteen, mikäli rakennuksiin tehdään peruskorjaus. Tiilihruštšovkat kuuluvat pysyvien talojen sarjaan, jonka käyttöikä on vähintään 100–150 vuotta. Yksittäiset talot saattavat kuitenkin tulla käyttökelvottomiksi aikaisemminkin huonon kunnossapidon tai huonon rakennuslaadun vuoksi.


title: Hruštšovka

text: Stalinin aikakauden alussa rakennetut talot olivat varustetasoltaan hyvin erilaisia. Eliitille tarkoitetuissa niin sanotuissa nomenklatuura-”stalinkoissa” oli keskuslämmitys, lämmin ja kylmä vesi, erillinen kylpyhuone ja WC sekä yli viisikerroksisissa taloissa hissi ja roskakuilu. Tavallisen työväestön taloissa ei useinkaan ollut kylpyhuonetta, vaan saniteettitilassa oli vain lavuaari ja vessanpönttö. Asukkaat kävivät pesulla yleisissä saunoissa. Ruoanlaittoa varten oli puuhella. Kylpyammeellisten asuntojen vesi kuumennettiin lämminvesivaraajalla, joka toimi puilla tai muulla kiinteällä polttoaineella.


title: Hruštšovka

text: Mataliin stalinkoihin oli suunniteltu uunilämmitys. Oli myös asuinrakennuksia ilman vesijohtoa tai viemäriä, joissakin taloissa vessat olivat kuivakäymälätyyppisiä. Välikatot olivat puuta niin sanotuissa työläisten stalinkoissa sekä joissakin eliittiä varten rakennetuissa stalinkoissa, paitsi vessoissa ja korkeiden talojen rappukäytävissä. Uunilämmityksen ja puuvälikattojen yhdistelmä saattoi aiheuttaa tulipalovaaran.


title: Hruštšovka

text: Hruštšovkojen tulo nosti asumismukavuuden uudelle tasolle. Hruštšovkojen perusvarustukseen kuului keskuslämmitys, kylmävesijohto ja viemäri. Saniteettitiloihin kuului amme, useimmiten istuma-amme. Suurimmassa osassa hruštšovkoja saniteettitila on yhdistetty kylpyhuoneeseen. Kaasujohdon yleistyminen kaupungeissa mahdollisti kaasulieden asentamisen hruštšovkoihin.


title: Hruštšovka

text: Jos hruštšovkoihin ei tullut kaasua, keittiöön asennettiin puuliesi. Jos taas talossa oli tehokas sähköverkko, keittiöön asennettiin sähköliesi. Kuuma vesi tuotiin hanoihin kaukolämpöjärjestelmän kautta, mutta useimmiten taloon ei tullut kuumaa vettä. Tässä tapauksessa asuntoihin asennettiin kaasulla toimivia vedenlämmittimiä. Jos talossa ei ollut kaasua, käyttövettä lämmitettiin polttopuilla toimivalla lämmittimellä.


title: Hruštšovka

text: Hruštšovkojen laipiot ovat palonkestäviä, koska ne tehtiin teollisesti valmistetuista teräsbetonielementeistä. Hruštšovkoissa ei ole hissejä koska standardien mukaan hissit olivat pakollisia vain yli viisikerroksisissa taloissa. Joissakin talomalleissa on roskakuilut. Kunkin porraskäytävän jokaiselle kerrostasolle sijoitettiin kaksi tai neljä asuntoa.


title: Hruštšovka

text: Melko usein pienikokoisen tiilihruštšovkan keittiön ikkunan alla sijaitsee erikoinen kaappi ruoan säilyttämistä varten. Kaapin ulkoseinä on yleensä vain puolikkaan tiilen paksuinen. Joissakin rakennustyypeissä seinässä on ilmanvaihtoaukko, jota tarvittiin muun muassa kaasulieden kunnollista toimimista varten. Kylminä vuodenaikoina tämä kaappi korvasi oikean jääkaapin. Samankaltaisia kaappeja löytyy myös Stalinin aikakauden rakennuksista.


title: Hruštšovka

text: Nimitystä ”Hruštšovin jääkaappi” käytetään hruštšovkoista yleisesti huumorimielessä. Syynä on näiden talojen huono lämpöeristys, jonka takia asunnoissa on talvella kylmä.


title: Hruštšovka

text: Monissa hruštšovka–kerrostaloissa (esimerkiksi, 1-447 sarjassa) on ikkuna kylpyhuoneesta keittiöön. Ikkuna on 40 cm korkea ja se on sijoitettu katonrajaan. Keittiön puolella se sijaitsee tavallisen ikkunan vastakkaisella seinällä. Todennäköisin syy ikkunan lisäämiseen on ollut se, että hruštšovkien rakentamisen aikoina sähkökatkokset olivat hyvin yleisiä. Sähkökatkoksen aikana ikkunasta pääsi hieman valoa, mikä mahdollisti vessan ja lavuaarin käytön.


title: Hruštšovka

text: Monissa hruštšovka-projekteissa, mukaan lukien yleisimmissä 1–335, 1-447, 1-464 sarjoissa, asuntoihin oli sijoitettu melko isoja (2–3 m) ikkunattomia ja valottomia säilytyskomeroita. Myöhemmissä projekteissa säilytyskomeroiden koko oli huomattavasti pienempi ja vielä myöhemmin ne muuttuivat sisäänrakennetuiksi kaapeiksi. Brežnevin aikakauden taloissa säilytyskomerot jäivät vähitellen kokonaan pois ja ne korvattiin kaapeilla ja muilla huonekaluilla.


title: Pancatantra

text: Pancatantra ('Viisi kirjaa') on klassisen intialaisen kirjallisuuden tunnetuimpia ja merkittävimpiä tuotteita. Sen vaikutus länsimaiseen kirjallisuuteen on merkittävä. Sieltä on peräisin kaikkialle maailmaan levinneitä eläinsatuja ja kertomuksia. Muun muassa La Fontainen eläinsatujen alkuperä on löydettävissä täältä, mistä persiankielisinä satuina levisivät Ranskaankin.


title: Helmi Kellokumpu

text: Helmi Kellokumpu (s. 23. maaliskuuta 1925, Kallunki, Salla) on suomalainen kirjailija jonka tunnetuin teos on 1998 ilmestynyt novellikokoelma "Lasteen alaisia". Kirjan novelleissa kuvattiin Lapin itäkairan asukkaita sodanjälkeisinä jälleenrakennusvuosina.


title: Helmi Kellokumpu

text: Helmi Kellokumpu meni 15-vuotiaana karjakkokouluun ja kävi myöhemmin kauppakoulua Pietarsaaressa ja Rovaniemellä. Kauppakouluvuosinaan kirjallisuuteen tutustunut Kellokumpu julkaisi esikoisteoksensa "Rajakylän lapset" jo 1961 mutta sen jälkeen hän joutui jättämään kirjoittamisen lähes neljäksikymmeneksi vuodeksi perheen ja työn takia. Helmi Kellokumpu toimi myymälänhoitajana ja sen jälkeen 6-lapsisen perheen kotiäitinä. Vasta eläkkeelle jäätyään hänellä oli taas aikaa kirjoittamiselle. Tällä hetkellä Helmi Kellokumpu asuu Kuivaniemellä.


title: Helsinki-prosessi

text: Helsinki-prosessi (Helsinki Process on Globalisation and Democracy) on kansainvälinen prosessi, joka pyrkii edistämään globalisaation demokraattista hallintaa.


title: Helsinki-prosessi

text:
Helsinki-prosessi käynnistettiin Suomen ja Tansanian yhteisestä aloitteesta joulukuussa 2002 globalisaation hallintaa koskevien pelisääntöjen löytämiseksi ja vahvistamiseksi. Helsinki-prosessin vahvuutena ja lisäarvona voidaan pitää toimintakeskeistä lähestymistapaa ja pyrkimystä rohkaista uudenlaista yhteistyötä eri toimijoiden välillä. Helsinki-prosessin lähtökohtana on, että:
Helsinki-prosessi edistää eri toimijatahojen välistä vuoropuhelua ja konkreettista yhteistyötä tarjoamalla avoimen ja epävirallisen foorumin monitoimijadialogille. Prosessin yhteydessä toimivat:


title: Helsinki-prosessi

text: Helsinki-prosessin ensimmäinen vaihe, joulukuusta 2002 lokakuuhun 2005, koostui korkean tason Helsinkiryhmästä, jonka puheenjohtajina Suomen ja Tansanian ulkoministerit toimivat, sekä kolmesta temaattisesta työryhmästä: Globaalin ongelmanratkaisun uudet lähestymistavat, Globaali talousagenda sekä Inhimillinen turvallisuus. Prosessin ensimmäinen vaihe huipentui 7.-9. syyskuuta järjestettyyn Helsinki-konferenssiin, johon osallistui yli 600 eri toimijatahojen edustajaa yli 70 maasta.


title: Helsinki-prosessi

text: Helsinki-ryhmä ja temaattiset työryhmät tuottivat lukuisia ehdotuksia muun muassa globaalihallinnan demokratia-, koherenssi-, ja toimeenpanovajeiden korjaamiseksi, terveydenhuollon rahoittamiseksi, uusien kehitysrahoituslähteiden löytämiseksi, naisiin kohdistuvan väkivallan vähentämiseksi, laittoman pienasekaupan rajoittamiseksi, korruption kitkemiseksi sekä globaalihallinnan parlamentaarisen ulottuvuuden kehittämiseksi. Helsinki-ryhmä esitti prosessin jatkamista ehdotusten toimeenpanon edistämiseksi sekä monitoimijayhteistyömallin kehittämiseksi.


title: Helsinki-prosessi

text: Helsinki-prosessin vuoden 2007 loppuun asti ulottuva toinen vaihe pyrkii toteuttamaan Helsinki-ryhmän ja Helsinki-konferenssin esityksen prosessin jatkamisesta. Toinen vaihe rakentuu kahden osa-alueen varaan: Helsinki-prosessin toinen vaihe huipentuu vuoden 2007 lopulla Tansaniassa järjestettävään konferenssiin, jossa arvioidaan tiekarttojen ja pyöreiden pöytien tuloksia.


title: La Kinky Beat

text: La Kinky Beat on vuonna 2003 Barcelonassa perustettu yhtye, joka yhdistelee musiikissaan skata, reggaeta, elektroa, rockia, poppia ja latinomusiikkia. Laulaja Matahary kuvaa La Kinky Beatin musiikkia bailumusiikiksi. Yhtye on esiintynyt Suomessa 2006 Maailma kylässä -festivaalilla.


title: Homo Faber

text:
Homo Faber on sveitsiläisen kirjailijan Max Frischin kirjoittama ja vuonna 1957 julkaistu romaani. Kirja ilmestyi suomeksi vuonna 1961 Sinikka Kallion suomentamana. Vuonna 1991 Volker Schlöndorff ohjasi kirjan pohjalta elokuvan, jossa pääosaa näytteli Sam Shepard.
Päähahmo on kehitystyössä oleva insinööri Walter Faber, joka rakastaa tahattomasti omaa tytärtään. Romaanissa hän oppi lyhyessä ajassa, että hänen teknillinen maailmankuvaansa ei riitä maailman ymmärtämiseen.
Ilmausta "homo faber" käytetään myös filosofisessa antropologiassa kuvaamaan nykyaikaista ihmistä, joka muuttaa ympäristöään aktiivisesti.


title: Homo Faber

text:
Romaani on erotettu kahteen osaan, "Ensimmäinen etappi" ja "Toinen etappi."
Romaanin alussa hahmo Faber on järjenmukainen mies, joka selittää kaikki tekniikan ja tilastotieteen avulla. Hän ei ole naimisissa, vaikka hänellä on ollut monta tyttöystävää. Tärkein näistä oli 20 vuotta sitten Hanna, juutalainen Saksasta, joka odotti Faberin vauvaa, mutta erosi hänestä, kun Faber puhui ”Hannan”, eikä ”heidän” vauvasta. Sen jälkeen he eivät ole tavanneet ja Faber ei tiedä, missä Hanna asuu tai onko hän vielä elossa.


title: Homo Faber

text:
Faberin elämä alkaa muuttua, kun monia selittämättömiä asioita ja sattumia tapahtuu, esimerkiksi hän tutustuu lentokoneessa saksalaiseen Herbertiin, jonka veljen Joachimin kanssa hän opiskeli Sveitsissä. Mennessänsä Pariisiin laivalla, Faber tapaa nuoren Elisabeth-tytön, johon hän ihastuu. Samaan aikaan hän huomaa, että Elisabeth on Hannan näköinen, mutta ajatus jää huomoitta. Faber ehdottaa tytölle avioliittoa. Elisabeth ei hyväksy kosintaa, mutta he matkustavat yhdessä Kreikkaan, missä Hanna asuu. Siellä tulee selväksi, että Hanna on tytön äiti ja Elisabeth kuolee onnettomuuden jälkeen.
Toisessa osassa Faber seisoo sairaalassa kärsimässä vatsasyövästä. Hän ajattele elämäänsä ja Hannaa ja kertoo elämästänsä Elisabethin kuoleman jälkeen: Hän kävi Kuubassa, Düsseldorfissa, mistä Joachim tuli, kotikaupungissansa Zürichissä ja erosi työpaikastansa.
Päähenkilön muutos näkyy myös kirjan tyylin muutoksessa. Ensin Faber kertoo tarinansa asiallisesti ja suoraviivaisesti, mutta myöhemmin kertomus sisältää tuntoja ja kuvia.
Kirjan nimike ”Homo Faber” on latinalainen ilmauksen ”Homo sapiens” modifikaatio; sana ”Faber” tarkoittaa käsityöläistä ja kirjassa Hanna käyttää ilmausta kuvitellakseen päähahmon mieheksi, joka uskoo vain tekniikkaan. Ensin Faber hyväksy Hannan mielipiteen, mutta kirjan kuluessa hän muuttuu ja tulee tunteelliseksi ja alkaa uskoa kohtaloon. ”Homo Faber” on myös romaanin pääaihe: Frisch kritisoi maailman teknologiakeskeisyyttä ja eriarvoisuutta miehen ja naisen välillä.


title: Homo Faber

text: Vaikka "Homo Faber" -kirjaa kutsutaan usein yhdeksi 1900-luvun tärkeimmistä kirjaksi, voi löytää myös kielteistä kritiikkiä, esimerkiksi siitä, että romaanin juoni on liian epäuskottava, sisältää liian paljon vertauskuvallisuutta Freudin teoriasta ja on tylsä lukea.


title: Puutarhateknikko

text: Puutarhateknikko on puutarhateknikkokurssin tai -koulun käyneen vanhentunut ammattinimitys. Aikaisemmin nimitystä käyttivät puutarhaopiston käyneet henkilöt, kunnes he ottivat vuodesta 1958 hortonomin nimen. Hortonomi on nykyisin ammattikorkeakoulututkinto, johon pääsyvaatimuksena on puutarhatalouden perustutkinto eli puutarhuri tai joku muu ammatillinen perustutkinto tai vaihtoehtoisesti ylioppilastutkinto.